36826 Ўқиш режими + -\nСтатистикага кўра, дунё бўйича ҳар 100 минг кишидан 16 таси ўз жонига қасд қилиш туфайли вафот этади. Яъни ҳар 40 секундда 1 киши мана шундай ўлимни ўзига раво кўради. Бу борада Хитой, AҚШ, Россия, Ҳиндистон давлатлари етакчиликни қўлга олишган. Бутун дунё бўйича ушбу кўрсаткичнинг 30 фоизи биргина Хитойнинг ўзига тўғри келади. Хитойда йилига 300 минг кишида ўз жонига қасд қилиш кузатилар экан.\nAҳолисининг асосий қисми мусулмонлардан иборат бўлган давлатлар эса ушбу рўйхатнинг қуйи поғоналаридан жой олишган. Энг пастки қаторни Марказий Осиё мамлакатлари эгаллашган.\nЎз жонига қасд қилишга уриниш эса яна-да каттароқ рақамларни юзага чиқаради. Муваффақитсиз тугаган бундай уринишлар муваффақиятли тугаганларидан кўра 20 баробар кўпроқ экан. Кўпчилик, инсонни ушбу аҳволга қийинчилик, йўқсиллик олиб келади, дейиши мумкин. Бу ҳам тўғри, албатта. Aммо ўз жонига қасд қилувчиларнинг 60 фоиздан кўпроғи беташвиш ҳаёт кечирган бой-бадавлат инсонлардир. Ҳатто ўз жонига қасд қилган россиялик миллионерлардан бири: «Aроқ ҳам ичиб кўрдим, наша ҳам чекиб кўрдим, фаҳш ҳам қилиб кўрдим, зерикдим, энди бир ўлиб ҳам кўрайчи», деб хат қолдирган. Бу чиндан ҳам аянчли ҳолат.\nМенимча, кишини ушбу аҳволга олиб келувчи энг биринчи омил – қалбда иймоннинг йўқлиги. Баъзилар айтиши мумкин, ахир улар ҳам кимларгадир яхшилик қилган, хайрия фондларига қанчалаб пуллар ўтказган, нима бу ишлари ҳавога учиб кетадими, деб. Иймонсиз инсон ҳам яхшилик қила олади. Чунки унинг одати, характери шундай. Қилинган бирор яхши иш фақат иймон билангина савобли амалга айланиши мумкин...\nАфсуски, Марказий Осиёда, хусусан, мамлакатимизда ўз жонига қасд қилиш паст кўрсаткичда бўлса ҳам содир бўлиб турибди. Масалан, мен ҳар йили давлат имтиҳонларининг мандати чиққанда яқинроқ ёки узоқроқ таниш-билиш, қўни-қўшнилардан кимдир ўзини осиб қўйганлиги ҳақидаги нохуш хабарни эшитаман. Aзиз умрини битта имтиҳон учун қурбон қилиб юбориш улкан хатоликдир. Кўпинча абитуриентлар ёш бўлганликлари учун буни тушуниб етишмайди. Чунки аксарият ҳолларда уларнинг атрофидаги одамлар – оила аъзолари, дўстлари уларга ҳаёт фақатгина олийгоҳга киришдангина иборат эмас деган тушунчани беришмайди-да! Aксинча, уларни шундай қистовга олишадики, имтиҳондан йиқилган баъзи болаларнинг кўз олдида ўз жонига қасд қилишдан бошқа йўл қолмагандек туюлади... Бу бориб турган ахмоқликдан бошқа нарса эмас.\nИНСОН бўлиб етишиш учун диплом шарт эмас!\nЯна статистикага қайтамиз. Рақамларнинг ахборот беришича, бўйдоқлар оилали эркакларга нисбатан кўпроқ ўз жонига қасд қилар экан. Кўпинча бунга севги-муҳаббат можаролари сабаб бўлар экан.\nБир йили қўшни маҳаллалардан бирида икки севишган ота-оналари тўйларига розилик бермаганлари учун бир вақтда ўзларини осишга келишиб олишган ва шундай қилишган ҳам. Энди савол туғилади: шу севги деб аталадими? Aхир инсон ўз суюклисини арқон ичида типирчилаб жон беришидан кўра ким билан бўлса ҳам бахтли, покиза умр кечиришини хоҳлаши муҳаббат эмасми, аслида? Бу ҳам иймонга бориб тақалади яна, азизлар. Иймони саёз кишининг қалбида Роббисига жуда оз жой ажратилган бўлади. Банда Aллоҳни қанча кам эсласа, шунча кўп хато қилади...\nХулоса шуки, Яратганни таниган инсон ҳеч қачон ўз жонига қасд қилмайди! Бундай фожиаларнинг олдини олишнинг ягона йўли эса Aллоҳни таниш ва бошқаларга ҳам танитишдир!..\nСирожиддин Адашев, Қўқон\n“Boss Hijabis in Business” онлайн анжумани бўлиб ўтмоқда\n«Quran.uz» сайтининг 10 йиллигига бағишланган илмий-маърифий анжуман бўлиб ўтди\nБугун «Quran.uz» сайтининг 10 йиллигига бағишланган илмиймаърифий анжуман бўлиб ўтди. Анжуманда Ўзбекистон халқ ёзувчиси Тоҳир Малик, Тошкент шаҳар бош имомхатиби давоми...\n00:51 / 31.01.2017 2535\nБизнинг юртимизда қиз олди-бердисида кўпроқ насл-насабига аҳамият берилади\nСАВОЛ Ассалому алайкум, муҳтарам Устоз Бизнинг юртимизда қиз олдибердисида кўпроқ наслнасабига аҳамият берилади. Яъни саййид, хўжа, тўра, эшон авлодлари давоми...\n08:49 / 15.10.2016 1287\nЮртимиз тинчлигига барчамиз масъулмиз\nХХ асрнинг 90йиллари бошида Марказий Осиё харитасида аввалги ягона совет Марказий Осиёси ўрнида юзага келган беш мустақил республика пайдо бўлди. Мустақиллик давоми...\n00:55 / 25.02.2018 1132\nМуҳтарам жамоат Аллоҳ таоло томонидан инсонларга ато этилган умр неъмати жуда қадрли ва қимматлидир. Унинг ҳар бир дақиқаси қадрига етиш ва беҳуда зое давоми...\n09:45 / 28.04.2017 5337


"Дакар-2017" карвони йўлга тушмоқда ёхуд қудратли техникалар жанги\n2 январь,2017, 00:15 637\nЖорий йилнинг 2-14 январь кунлари уч мамлакат - Парагвай, Боливия, Аргентина ҳудудлари бўйлаб энг машҳур ралли-марафон "Дакар - 2017" пойгалари бўлиб ўтади. Пойга ихлосмандларига яхши маълумки, илгари бу пойгалар Европа ва Африка қитъаси бўйлаб ўтказилган ва Париж-Дакар шаҳарларини бир-бирига боғлаган.\nҚитъавий пойгалар Африкадаги нотинчликлар туфайли 2008 йили ўтказилмади ва кейинги йилдан Жанубий Америка мамлакатларида ташкил этиб келинмоқда.\nБу йилги мусобақада пойгачилар уч мамлакатдан ўтувчи қарийб 9000 километр масофани босиб ўтишларига тўғри келади. Бу масофанинг ярми спортчилар учун умуман нотиниш жойларни ўз ичига олган. Пойга 2 январь куни Парагвай пойтахти Асунсьондан бошланиб, 14 январь куни Аргентина пойтахти Буэнос Айрес шаҳрида якунланади.\n"Дакар-2017" раллиси иштирокчилари жами 12 босқичда ўзаро куч синашади. Қоидага кўра, пойгалар мотоцикллар, автомобиллар, квадроцикллар ва юк машиналари иштирокида ташкил этилади.\nМотопойгаларда жами 145 нафар пойгачи ғолиблик учун куч синашади. "Дакар-2016" ғолиби Тоби Прайс чемпионлик унвонини ҳимоя қилади. Стефан Свитко, Пабло Кунтанилла, Элдер Родригес, Адриен ван Беверен ва Хуан Барреда Борт сингари мотопойгачиларнинг ҳам имконияти юқори баҳоланмоқда.\nКвадроцикллар пойгасида 42 та пойгачи рўйхатдан ўтди. Қизиғи шундаки, ўтган йилги пойгаларда дастлабки икки ўринни эгаллаган ака-ука пойгачилар Маркос ва Алехандро Патроннели бу гал стартга чиқмайди.\nЮк машиналари баҳсида элликдан зиёд экипаж куч синашади. Рақобат асосан "КАМАЗ" ва IVECO русумидаги машиналар ўртасида кечиши кутилмоқда. Ғолибликка Айрат Мардеев, Эдуард Николаев, Федерико Виллагра ва Жерар Де Рой бошчилигидаги экипажлар даъвогарлик қилади.\n90 тага яқин иштирокчи беллашадиган автомобиллар пойгаси ҳам қизғин бўлиши аниқ. Айниқса, "Дакар" пойгаларида ғолиб чиққан Стефан Петрансель,Себастьен Леб, Носсир Ал-Аттия, Жиниэль де Вильерс каби пилотларнинг иштироки кўплаб мухлису мутахассислар иштиркоида бўлади.\nАвстралия Гран-присида Феттель ғолиб, бироқ Алонсо энг яхши пойгачи 343 25.03.2018\nНаманганда "Вилоят ҳокими кубоги учун" мотокросс бўлиб ўтди (фото) 1323 14.02.2018\nНасер Аль-Аттия барчани чангда қолдирди 472 19.01.2018\nДакар раллиси қизғин паллада 501 12.01.2018\nРоссиянинг ёш юлдузи "Формула-3"да иштирок этади 579 17.12.2017\nТеглар: Автоспорт Дакар КАМАЗ пойга\n“Насаф”нинг молиявий инқирози қачон барҳам топади ёхуд Рўзиқул Бердиев билан интервью 4315


Ўзбекистон туманидаги туғруқхонада аёллар ва чақалоқлар полда ётиб даволаняптими? Ушбу ҳолатни ССВ изоҳлаб берди - zarnews.uz\nЎзбекистон туманидаги туғруқхонада аёллар ва чақалоқлар полда ётиб даволаняптими? Ушбу ҳолатни ССВ изоҳлаб берди\nКуни кеча ижтимоий тармоқларда Фарғона вилоят Ўзбекистон тумани тиббиёт бирлашмасига қарашли туғруқхона бўлимида аёллар ва чақалоқлар шифохона муолажа хонасида пол қисмида ётиб даволанаётгани акс этган видеолавҳа тарқалган эди. Фарғона вилоят соғлиқни сақлаш бошқармаси томонидан мазкур ҳолатга ойдинлик киритиш мақсадида ишчи гуруҳи тузилди ва қуйидагилар аниқланди.\nЎзбекистон тумани тиббиёт бирлашмасига қарашли туғруқхона бўлими 120 ўринга мўлжалланган бўлиб, айни пайтда бу ерда 20 ўринли гинекология хоналарида 18 нафар, 40 ўринли патология хоналарида 38 нафар ва 60 ўринли туғруқхоналарида 52 нафар бемор даволанмоқда. Ушбу бўлимларнинг барчасида замонавий шароитлар яратилган.\nДастлабки суриштирув натижаларига кўра, ТТБнинг мазкур бўлимида шу йилнинг 31 августидан 3 сентябрига қадар жами 42 нафар аёлда туғруқ ҳолати қайд этилган.\nШуни алоҳида таъкидлаш лозимки, айни пайтда Ўзбекистон туманига ёндош ҳисобланган қўшни Фурқат туманидаги туғруқхонада таъмирлаш ишлари амалга оширилмоқда. Шу боис, ушбу ҳудуддаги ҳомиладор аёллар учун Ўзбекистон тумани тиббиёт бирлашмасига қарашли туғруқхона бўлимида қўшимча яна 10 та ўрин-жой захираси шакллантирилган. Бироқ, айнан 31 августдан 3 сентябрь кунлари туғруқхонага мурожаат қилган аёлларнинг сони ортган.\nҚолаверса, ушбу саналарда байрами муносабати билан дам олиш кунлари эълон қилинганлиги сабабли туман ФҲДЁ бўлимидан туғилганлик ҳақидаги гувоҳноманинг олиш имконияти бўлмаган. Бу эса, ўз навбатида, янги туғилган чақалоқ ва унинг онасига уйига кетишига рухсат берилмаслигини англатади. Шу боис, Ўзбекистон туман тиббиёт бирлашмасининг туғруқ мажмуасида беморларнинг сони ортгани ва туғруқ мажмуаси ўринларининг мавжуд имкониятлари чегараланганлиги, энг муҳими, тўлғоқ билан келган ҳомиладор аёлларга тезкорлик билан тиббий ёрдам кўрсатиш зарурати сабаб бир неча нафар аёлга маълум муддат бинонинг муолажа хонасида вақтинча дам олиши учун жой тайёрланган. Аммо бу ҳолат тезликда бартараф этилиб, ҳомиладорлар ва кўзи ёриган аёллар махсус хоналарга жойлаштирилган.\nАйни пайтда туғруқхона бўлимида барча шарт-шароитлар етарли, аёллар ва чақалоқлар махсус ўрин-жойларда ётиб даволанишмоқда. Уларга малакали шифокорлар томонидан тиббий хизмат кўрсатилмоқда.\nФарғона вилояти соғлиқни сақлаш бошқармаси томонидан келгусида юқоридаги сингари ҳолатларнинг олдини олиш, аҳолига кўрсатилаётган тиббий ёрдамни замон талаблари даражасида ташкил этиш мақсадида туман тиббиёт бирлашмаси мутасаддиларига тегишли чора-тадбирларни ишлаб чиқиш ва амалга ошириш юзасидан таклиф ва тавсиялар берилди.\nСоғлиқни сақлашга ажратилган миллиардлар аҳоли саломатлигида кўринади\nСоғлиқни сақлаш вазирлиги янги йил тадбирлари ва коронавирус бўйича огоҳлантириш билан чиқди\nССВ коронавирусдан даволанаётганлар статистикасидаги фарқ юзасидан изоҳ берди\nВазирлик карантин қоидаларига қатъий риоя қилишга чақирди\nАлишер ШОДМОНОВ: Ҳар бир мутасадди вазиятга ота-она кўзи билан қараши керак


Лондонда яшайдиган ўзбекистонлик иқтисодчи Ўзбекистонда карантин чораларини Рамазон ойида юмшатишни таклиф қилди\nЛондонда яшайдиган ўзбекистонлик иқтисодчи Ўзбекистонда карантин чораларини Рамазон ойида юмшатишни таклиф қилди. Иқтисодчи билан Кун нашри суҳбат уюштирди.\nЛондон Иқтисодиёт университети магистранти Хуршид Зафарий Лондонда ҳам бошқа шаҳарларда бўлгани каби карантин жорий қилинганини айтди. Лекин у ерда баъзи енгилликлар яратилгани ҳам қўшимча қилинди. Унинг айтишича Лондонда кунига бир марта спорт билан шуғулланиш,\nбир марта велосипедда сайр қилиш ва уй ҳайвонини айлантиришга руҳсат берилган. Шунингдек, ҳиёбонлар ҳам ишлаб тургани, у ерда шунчаки ижтимоий масофани сақлаган ҳолда юриш мумкинлиги айтилди.\nИқтисодчи Ўзбекистонда Рамазон ойларида бироз карантин чораларини енгиллаштиришни таклиф қилди. Унинг таъкидлашича, Рамазон ойида фуқаролар шундоқ ҳам ўзларини изоляция қилади. Одамлар тўйлар ва бошқа кўнгилочар жойларга боришдан ўзини тийади. Айнан ушбу муддатда маълум бир соҳаларда вируснинг тарқалишини олдини олиш мумкинми ёки йўқлигини ўрганишга имконият бўлиши таъкидланди.\nШунингдек, карантиндан сўнг энг оҳирги бўлиб очилишга руҳсат берилиши кутилаётган овқатланиш жойларини ҳам айнан Рамазонда очиш таклиф этилди. Чунки Рамазонда тушлик маҳалида шундоқ ҳам одам кам бўлишини ҳисобга олган ҳолда, у ерларни ижтимоий масофани сақлаб очиш ва уни йил оҳиригача сақлаб қолиш мумкинлиги айтилди.\nМУЗАФФАР МИРЗАЕВ 19 апрел 2020 08:26\nБизга шет элдаги одамларнинг пикири керак эмас карантини юмшатиш хато бизга узимизнинг сиосат яхши биз Узбекстонинг приздентинг сиосатига разимиз касал болгунша карантинда утирган яхши.\nАхмет .Чимбой тумани 19 апрел 2020 09:27\nМолодец! Уже АКШ кисман КАРАНТИН режимин олиб ташлади...\nУларда эпедимия ПИК даражада....\nимомназарова мухаббат. 19 апрел 2020 14:35\nпрезидентимиз узи билади кандай хулоса килишни сизга эмас президентимизга акл булиш бизнинг президентимиз тафаккури кенг дипломат инсон\nO`ZBEK 20 апрел 2020 08:03\nТуппа тугри бизлар узимиз биламиз канчалик юмшатишни. Рамазон ойини хам биргаликда карантинга тулик амал килган холда биргаликда рузаларни тулик тутиб ибодадатларни килиб утказамиз. Бизнинг юрт бошимиз айган куни карантин хам юмшаб колади ва бизлар уз халкимизни химоя килиб омон кунларга етамиз. Узбек халки сабирли халк.


июн 25, 2018 14:50 Asia/Tashkent\nМавлавий нуқтаи назаридан ҳар бир қиссанинг ўзига яраша руҳ ва жисми мавжуд. Қиссанинг жисми унинг баён этилиш услубидир. Бу нарсага ҳазрат Мавлоно унчалик кўп ҳам таважжуҳ билдирмайди. Муаллифнинг диққатини ўзига жалб этган нарса қиссадаги пинҳон қатламлар ва унинг ирфоний мазмуни, яъни қиссанинг руҳидир. Дарвоқе, қиссалар Мавлавийнинг ўз фикр-қарашлари, таълимоти ва дунёқарашини баён этишда жуда кўп фойдалаган воситалар ҳисобланади.\nМавлавий "Маснавий"сида қушлар турли ва ажабланарли ролга эгалар. Қанот, сайраш, гўзаллик, учиш, ин, қафасдаги асирлик ва биргаликда сафар қилиш каби қушларнинг табиий хусусиятлари Мавлавийнинг тимсол яратишларига кўмаклашган.Мавлавий рамзли ва чигал фикрларни баён этишда қушларнинг турли ҳолатларидан фойдаланган.Мавлавийнинг қушлар парвозларидан яратган тимсоллари ер ва осмон ҳамда малак ва малакут алоқаларини ифода этади.\nИсломий ирфонда қуш тимсолининг муҳим маъноларидан бири инсоннинг руҳи ва жонидир.Яъни, руҳ қуш мисоли ўзининг ҳақиқий бўлган жойи фалаклар оламига учади.Руҳ таъбирида қушнинг роли учун муҳим бўлган нарса унинг қанотлари ва парвози мафҳумидир.Зеро қанот ҳаммадан олдин учиш, енгиллик, жисмдан хориж бўлиш тимсолидир.\nҚушнинг парвози руҳнинг жисм ва тупроқли дунё асирлигидан озод бўлиш маъносини баён этади.\nИрфоний суннатларнинг биронтасида қанот ва учишнинг қудрати осонлик билан қўлга киритилмайди.Солик нафсини поклаб, маънавиятга эришиши ва парвозга лойиқ бўлиши учун узоқ қийин босқичлар ва кўплаб хатарларни кезиб ўтиши лозим." Маснавии маънавий"даги қушлар тимсолларининг мафҳум ва маъноларига эътибор қаратсак, Мавлавий ушбу тасвирлар билан бизга ҳақиқий ва маънавий дунёни кўрсатиш учун ҳаракат қилганини яққол сезамиз. Мавлавий ушбу тимсолларни яратиш билан моддий ва маънавий дунёни ўзаро уйғунлаштира олган.\nҚушлар Мавлавий асарларида чуқур рамзий маъноларга эга.Унинг ақидаси ва бошқа орифларнинг фикрларига кўра, ҳис этувчи дунёнинг барча кўринишлари илоҳий асл ва азалий намуналарга эгалар ва моддий олам маънавий оламнинг жилваси ва соясидир.Мавлавий "Маснавии маънавий" да ўттизта қушни номлари билан ва юздан кўпроқ қушни номсиз ва ёки қуш, товуқ ва жўжа атамалари билан келтиради. Мавлавий ушбу асарида кўпроқ булбул, симурғ, анқо, абобил, ўрдак, лочин, парвона, кўршапарак, бойўғли, тўти, товус, бургут, ҳудҳуд, ҳумо каби қушлар номини келтирган.Ушбу қушлар турли арзигулик тимсоллар, гўзаллик бошқа рамзларни ифода этишади. Лочин Мавлавий энг яхши кўрган қушлардан бири ҳисобланади.//// Қадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Мавлавий жаҳон кезади” туркум эшиттириши навбатдаги сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили uzbek@Pars Today .сom\nМаснавийда ушбу қуш турли ва ажабланарли ролларга эгадир. Лочин ирфоний адабиётда Мавлонодан олдин ҳам тимсол сифатида ишлатилган. Масалан,Ғаззолий Аллоҳ билан унс ва яқин бўлган нафсни лочинга ўхшатган. Шайх Аттор " Мантиқ-ут-тайр" асарида лочин тимсолида дарбор ва қалам аҳлини назарда тутган. Бироқ "Маснавии маънавий"да лочин кенг кўламли маъноларни ифода этган. Мавлавий " Маснавии маънавий"да лочин ва шаҳлочин сўзини эллик тўққиз бор ишлатган. Бу ўртада лочин сўзи фақат саккиз ҳолатда оддий маънода ишлатилган холос.Қолган ҳолатларнинг барчасида орифона маъноларга эгадир. " Маснавий"даги лочинга алоқадор достонларда лочиннинг бойўғлилар орасида қийин ҳолатда қолгани ҳақидаги қисса жуда қизиқарлидир. Ушбу қиссада лочин комил инсон ва илоҳий пайғамбарлар тимсоли сифатида тасвирланган. Бойўғлилар эса моддиёт дунёси ҳамда молпараст ва пайғамбарлар фармонидан бўйин товловчи кишиларнинг рамзидир." Маснавий"даги лочинга алоқадор достонларда лочиннинг бойўғлилар орасида қийин ҳолатда қолгани ҳақидаги қисса жуда қизиқарлидир. Ушбу қиссада лочин комил инсон ва илоҳий пайғамбарлар тимсоли сифатида тасвирланган. Бойўғлилар эса моддиёт дунёси ҳамда молпараст ва пайғамбарлар фармонидан бўйин товловчи кишиларнинг рамзидир."Маснавии маънавий"да лочин маънавий қудрат, жон, илоҳий яқинлашув, илм, руҳ, комил инсон, пайғамбар, инсоннинг олий сифати ва кўнгил тимсолларидир.


furqattuman.uz - ДАСТУР АСОСИДА МАҲАЛЛА ОБОД БЎЛАДИ\nДАСТУР АСОСИДА МАҲАЛЛА ОБОД БЎЛАДИ\n2020-02-26 16:54:35 72\n2020 йил 25 февраль куни ижтимоий тармоқларда эълон қилинган “Йўл таъмири учун аҳолидан пул йиғмоқда” сарлавҳали хабар юзасидан Фурқат тумани ҳокимлиги қуйидагича муносабат билдиради:\nШахси ойдинлаштирилмаган муаллиф Фарғона вилояти Фурқат тумани Қўқонбой шаҳарчаси Янги ҳаёт маҳалласида йўлга шағал тўкишда транспорт харажати учун аҳолидан пул йиғилаётганини иддао қилиб, маҳаллага чироқ ҳам ўрнатиш лозимлигини билдирган.\nБу хабар туман ҳокимлиги, МФЙ раиси ҳамда маҳалла аҳолиси вакиллари иштирокида ўрганилди.\nҚўқонбой маҳалласи Янги ҳаёт кўчасида ҳақиқатдан ёғингарчилик пайтида аҳоли ва транспорт воситалари ҳаракатланишида ноқулайликлар вужудга келади. Ушбу кўчанинг масофаси 350 метр бўлиб, 12 та хонадон мавжуд.\n2019 йил декабрь ойида Фурқат туманининг айрим ҳудудларида аҳоли томонидан амалга оширилаётган ички йўлларга майда тош (шағал) ётқизиш ишларини қўллаб-қувватлаш мақсадида каръерлардан шағал юклаш ва транспорт хизмати учун бюджетдан 44,0 миллион сўм маблағ ажратилган. Бунда алоҳида маҳалла ёки кўча танлаб олинмаган. Яъни ташаббус билан чиққан маҳалла ёки кўча аҳолиси шағал ташиш учун автотранспорт эгасига ёнилғи учун пул тўлаган холос. Маҳалла ёки кўчага ҳокимлик томонидан масъуллар бириктирилмаган ҳамда аҳолидан пул йиғиш топшириғи берилмаган.\nМасалан, ушбу имкониятдан фойдаланган ҳолда “Томоша” маҳалла фуқаролар йиғини ҳудудидаги ички йўллар тўлиқ шағалланди. Умуман олганда туман бўйича 62 километр масофадаги ички йўллар шағалланди. Бу тадбирлар мажбурлаш тусида эмас, балки ихтиёрийлик асосида амалга оширилган.\nТаъкидлаш жоизки, бунда фуқароларнинг маҳалла ва кўчаларни ободонлаштиришда фаоллиги ва ташаббуси қўллаб-қувватланган холос.\nМурожаатни ўрганиш жараёнида МФЙ раиси А. Раҳматов ҳамда маҳалла фуқаролари билан суҳбатлашилганда, улар шу маҳаллада яшовчи аҳолидан шағал ташиш учун умуман пул маблағлари йиғилмаганини билдирдилар.\nФурқат тумани “Қўқонбой” маҳалла фуқаролар йиғини Янги ҳаёт кўчаси шағалланмаганлиги ва ёритиш учун чироқлар ўрнатиш масаласи ҳокимлик томонидан эътиборга олинган. Бюджет маблағлари ҳисобидан “Обод қишлоқ” Дастури асосида албатта бу бу ишлар келгуси йилларда амалга оширилади.\nМаълумот ўрнида айтиш мумкинки, 2019 йилда “Обод қишлоқ” дастури асосида тумандаги 30,4 километр ички йўллар шағалланди ва 13,1 километр масофада асфальт ётқизилди.\nSo'nggi marta saytdagi ma'lumotlar 30.03.2020


«Ўзбектелеком» интернет тарифларининг пасайтирилиши фойдаланувчиларга нима учун сезиларли бўлмаётганига изоҳ берди - Техно - PressNews.uz\nБош Саҳифа / Техно / «Ўзбектелеком» интернет тарифларининг пасайтирилиши фойдаланувчиларга нима учун сезиларли бўлмаётганига изоҳ берди\nЎзбекистон Республикасидаги йирик телекоммуникация оператори — «Ўзбектелеком» акциядорлик компанияси Алоқа тарихи музейида ОАВ вакиллари иштирокида матбуот анжумани ўтказди.\nАнжуманда «Ўзбектелеком» АЖ бош директори Шуҳрат Қодиров, куни кеча компаниянинг молиявий директори этиб тайинланган Толибжон Алимов, тижорат директори Евгений Вишневский иштирок этиб оммавий ахборот воситалари вакилларининг саволларига жавоб берди.\nБиринчи бўлиб барчани қизиқтирган — интернет провайдерларининг тарифлари нархини тушириш учун қандай амалий чоралар кўрилаётгани ҳақида савол берилди.\nЎтган йил давомида оператор ва провайдерлар учун ташқи интернет каналларининг тарифлари 12 маротаба арзонлаштирилди. Интенет тарифи нархлари сўнгги йиллардан бир неча баробарга арзонлашди. Бироқ провайдерларнинг ўзига яраша чиқимлари борлиги, ишчилар ойликларининг ўзгармаслиги ёки ортиши ҳисобига «Ўзбектелеком» тарифларни арзонлаштиргани билан фойдаланувчиларга бу у қадар сезиларли бўлмайди. Бироқ бир неча йиллар олдинга қарайдиган бўлсак, ҳозирги ва аввалги интернет нархларида катта фарқ бор. Ўзбекистон кейинчалик ташқи интернет каналидан қисман фойдаланиши мумкин, бу эса валютанинг мамлакатда сақланиб қолинишини таъминлайди. Масалан, хорижий давлатлар, Россия ёки Қозоғистонда интернет тезлиги анча юқори, чунки уларда локал интернет, ташқи интернет деган тушунча йўқ. Уларда фақат интернет бор. Билинг тизимининг яратилиши эса бозор учун ҳам, истеъмолчилар учун ҳам фойда бўлади.\nМетрополитенга Wi-Fi ўрнатилиши ҳақидаги хабар бўйича берилган саволга, бош директорнинг шахсан ўзи жавоб қайтарди: «Ҳозирда бу масала муҳокама қилинмоқда. Ушбу йўналишда нималар қилиш лозимлиги, молиявий ва техник масалалар кўриб чиқилмоқда. Бунда кўпчиликнинг розилигини олиш керак бўлади. Агарда ушбу лойиҳа тасдиқланса биринчи бўлиб ОАВ вакилларига хабар берамиз», — деди Шуҳрат Қодиров.\n«Ўзбектелеком» АКнинг асосий мақсади бутун Ўзбекистон ҳудудида, куннинг исталган вақтида аҳоли ва давлат тизимлари ҳамда идораларини энг замонавий, сифатли телекоммуникация хизматлари билан таъминлаш ҳисобланади.\nШунингдек, бош директор акциядорлик жамияти қошида кадрларни тайёрлаш ва қайта тайёрлаш академияси ташкил этилиб, у нафақат ички кадрлар билан, балки қўшни мамлакатларнинг кадрларини ҳам қайта тайёрлаш учун хизмат қилишини таъкидлаб ўтди.\nКомпания алоқа операторлари тармоқларига тўғридан-тўғри халқаро чиқишларга эга ва чет эл операторларига трафик транзити бўйича халқаро операторлар ва компаниялар билан ўзаро ҳамкорлик қилади, деярли исталган сиғимда халқаро рақамли каналларни ижарага беради.\nМаълумот учун: «Ўзбектелеком» АЖ Ўзбекистон Республикаси Биринчи Президентининг «Телекоммуникациялар соҳасида бошқарувни такомиллаштиришга доир чора-тадбирлар тўғрисида»ги 2000 йил 28 июнь ПФ-2647 сонли фармонига мувофиқ ва Ўзбекистон Рспубликаси Вазирлар Маҳкамасининг 2000 йил 30 июндаги 253-сонли «Ўзбектелеком» акциядорлик компанияси фаолиятини ташкил қилиш масалалари тўғрисида»ги Қарори билан очиқ турдаги акциядорлик жамияти шаклида ташкил этилган. Компанияда 15 035 нафар ходим ишлайди, уларнинг 4333 нафари олий маълумотли, 7140 нафари ўрта-махсус, 3562 нафари ўрта маълумотлилардир.


16 январ 2021, Тошкент вақти: 14:00\nФейсбукдаги пулни нақд қилувчи гуруҳ\nПластик картага сотилаëтган молларга нақд пулда сотилганидан кўпроқ нарх қўйган ҳўжалик субъектларидаги текширишлардан кейин Интернетда пластик карта “обнали” билан шуғулланадиганлар фаоллашди.\nТошкент ва Гулистон шаҳридаги савдо марказларида ўтган ҳафта охирида бўлган текширишлардан кейин карточкадаги пулини нақдлаштирмоқчи бўлганлар қийин аҳволда қолишганини Озодликка маълум қилишди.\nМаълум бўлишича¸ Faceboоk тармоғида “Обнал карт в Ташкенте” ва “Обнал УЗБ” деган иккита умумий гуруҳ очилган.\nТошкентдаги Савдо марказларидан бирида ишловчи савдогарнинг айтишига кўра¸ савдо марказларида фаолият юритиб келган “обналчилар” бир кун ичида йўқ бўлишган:\n- Пластикдаги пулларни обнал қилиш кундалик заруратга айланиб қолувди. Точкаларда облава ўтказилганидан кейин пластикдан пул чиқариш имконсиз бўлиб қолди. Менга икки миллион сўм зарур бўлганида¸ қўшни дўкондаги болалар интернетда обналичка борлигини айтди. Ўша болалар ëрдамида пластикдан пул чиқариб олдим¸ дейди суҳбатдош.\nFaceboоk тармоғидаги “Обнал карт в Ташкенте” ва “Обнал УЗБ” деган иккита умумий гуруҳда 20 мингга яқин аъзо борлиги ҳам маълум бўлди.\nГуруҳ модератори Озодлик мухбири саволига жавоб бериб “гуруҳ пластик карталардаги пулни нақдлаштиришга кўмак бериш мақсадида” очилганлигини ëзди. Айни пайтда бу “кўмак” маълум устама фоиз эвазига амалга оширилади.\nМасалан гуруҳ аъзоси D. K.нинг 25 ноябрь куни жойлаштирган эълонига кўра, “Икки миллион сўмни нақд пулга айлантириши учун” 13 фоиз устама ҳақ лозимлиги айтилади. Эълон тагидаги рақамга телефон қилганимизда, D. K. “Пул нақдлаштириш учун олинадиган ҳизмат ҳақи” 20 фоизга чиққанлигини айтди.\nСуҳбатдошга кўра¸ Тошкентдаги метро бекатларидан бири ëнида учрашиб “масалани ҳал қилса бўлади”.\n“100 фоиз гарантия. Биз алдамаймиз. Мана телефонимни билибсизку”, деб таъкидлади суҳбатдош.\nВиртуал эълон орқали пластикдаги пулини нақдлаштирган Тошкентдаги Савдо марказларидан бирида ишловчи савдогар бу жараëн қандай бўлишини айтиб берди:\n-Телефонда фалон жойга борамиз, деб келишдик. Бордим, қўлида телефон билан ишлайдиган кўчма терминал бор экан. Пластикни ичидан пулни ечиб олгандан кейин паакетга солинган пулларни машинаси багажнигидан олиб берди¸ деди суҳбатдош.\nСуҳбатдошга кўра¸ пулни нақдлаштириш савдо марказидаги дўконларда 30 фоизга чиқиб кетган пайтда Интернетда 15- 20 фоиз талаб қилишмоқда:\n- Арзон. Лекин сал иши кўп. Келишиб бир жойга бориш керак. Риск ҳам бор. Танимаган одамлар билан иш қиласиз. Савдо марказидаги дўконда обнал қилиш қиммат бўлса ҳам қулай эди. Бир-ики жой облава бўлгач, точкалар ëпилди, дейди суҳбатдош.\nРеспубликада пластик карта “обнали” билан боғлиқ вазиятни ўнглаш мақсадида Бош вазир ўринбосари ҳузурида тузилган Йиғма ахборот-таҳлил департаментидаги Озодлик манбасининг айтишича “шаклидан қатъий назар пластикдан пул ечилгани учун пул олиш қонун бузилишидир”.\n- Гап пластикдан пул олганда банк чегириб қоладиган арзимас сумма ҳақида эмас. Одамлар Интернетга эълон бериб, пластикдаги пулни 20 фоиз эвазига нақд қилиб бераман деб ëзяпти. Департамент ҳозир бу ноқонуний холатларни ўрганмоқда¸ дейди манба.\nЎтган ҳафта охирида пластик карта тўловлари билан боғлиқ муаммоларни бартараф этиш мақсадида Ўзбекистон Бош вазирининг биринчи ўринбосари Рустам Азимов республикадаги барча раҳбарларга ҳукумат телеграммаси юборган эди.\nЎзбекистон Молия вазирлигидаги Озодлик манбасининг айтишича¸ 22 ноябр санаси билан юборилган 265 рақамли ҳукумат телеграммасида пластик картадаги пулларни устама бериб нақд пулга алмаштириш ва молларни пластик картага сотаëтганда қиммат нарх белгилаш каби ҳолатларга барҳам бериш талаб қилинади.\nОзодлик тасарруфида нусҳаси мавжуд бўлган бу телеграммада ëзилишича¸ “Пластик картани тўлов учун қабул қилишдан бош тортган” ходимлар ва “Пластик карта орқали ҳисоб-китоб қилишда нақд пулга нисбатан 20-25 фоизга қиммат ҳақ талаб қилаëтган” шахслар жазоланиши айтилади.


Ислом Каримов: “Ҳаммани биз билан ҳисоблашишга мажбур қилдик” « Ўзбекистон Халқ Ҳаракати\nИслом Каримов: “Ҳаммани биз билан ҳисоблашишга мажбур қилдик”\n01 September 2014 - 15:22\nЎзбекистон мустақиллигининг 23 йиллигига бағишланган ва 31 август куни Тошкентда ўтказилган тантаналарда нутқ сўзлаган президент Ислом Каримов: “Бугунга келиб биз ҳаммани ўзимиз билан ҳисоблашишига мажбур қилдик”, – деди. Унинг айтишича, “илгарилари Ўзбекистонга хайрихоҳ бўлмаган баъзи давлат ва халқаро ташкилотлар ҳам эндиликда республика раҳбарияти олиб борган ва осойишталикни сақлашга қаратилган сиёсати тўғрилигини тан олишган”.\n“Тинчлик ва осойишталикни сақлашга қаратилган сиёсатимиз бошқа муаммолардан устун эканлигига, тинчлик каби неъматнинг олдида бошқа муаммолар арзимас эканлигини улар ҳам тушуниб етишди”, – деди жумладан Ислом Каримов.\nШу билан биргаликда Ўзбекистон президенти “бошқа муаммолар” деганда нималарни назарда тутаётганини очиқламади. Баъзиларнинг фикрига кўра, бу сўз бирикмаси остида Каримов республикада мунтазам бузилиб келаётган инсон ҳуқуқлари муаммоларини ва ижтимоий-иқтисодий нуқсонларни назарда тутган бўлиши мумкин.\nУшбу чиқишида Ислом Каримов Украинадаги вазият бўйича Ўзбекистон ҳукуматининг расмий позициясини яна бир марта маълум қилди. “Биз мамлакатлар ўртасидаги ҳар қандай муаммолар фақат сиёсий йўллар билан ҳал қилиниши тарафдоримиз. Бундан ташқари, ҳар бир мамлакатнинг чегаралари даҳлсиз ва ҳудудлари бўлинмас эканлигини, ҳеч бир давлат бошқа давлатга ҳарбий ҳуруж қилишга ҳаққи йўқлигини эътироф этамиз”, – деди И. Каримов.\nБайрам тантаналарида иштирок қилган Ислом Каримов ҳар галгидек рақсга тушиб, байрамда иштирок қилган томошабинлар ва санъаткорлар билан кўришиб чиқди. Кечаги учрашувлари чоғида президент Ўзбекистон халқ артисти Муножот Йўлчиева, Озодбек Назарбеков, Муяссар Раззокова каби санъаткорлар билан алоҳида суҳбатлашди. Бундан ташқари, президент Каримов ўзбекистонликлар орасида “лифт қаҳрамонаси” дея эътироф этиладиган қўшиқчи Зулайҳо Бойхонова билан ўпишишга ҳам улгурди.


ИнтерФУТБОЛ :: Фернандо Редондо: «Зидан буюк дель Боскени эслатяпти»\n01:00 Сельта 0:0 Леганес\n17:00 Хетафе 1:0 Реал Сосьедад\n20:15 Вальядолид 2:3 Атлетико\n22:30 Реал Мадрид -:- Райо Вальекано\n17:30 Манчестер Сити 3:1 Эвертон\n20:00 Кристал Пэлас 1:0 Лестер\n20:00 Хаддерсфилд 0:1 Ньюкасл\n20:00 Тоттенхэм 1:0 Бёрнли\n20:00 Уотфорд 3:2 Кардифф\n20:00 Вулверхэмптон 2:0 Борнмут\n22:30 Фулхэм -:- Вест Хэм\n22:00 Интер 1:0 Удинезе\n00:30 Торино -:- Ювентус\n16:30 СПАЛ -:- Кьево\n19:00 Фиорентина -:- Эмполи\n19:00 Фрозиноне -:- Сассуоло\n19:00 Сампдория -:- Парма\n22:00 Кальяри -:- Наполи\n00:45 Эйбар -:- Валенсия\n16:00 Севилья -:- Жирона\n20:15 Эспаньол -:- Бетис\n22:30 Уэска -:- Вильярреал\n18:30 Брайтон -:- Челси\n18:30 Саутгемптон -:- Арсенал\n21:00 Ливерпуль -:- МЮ\nФернандо Редондо: «Зидан буюк дель Боскени эслатяпти»\n1994-2000 йиллар оралиғида «Реал Мадрид» шарафини муносиб ҳимоя қилган аргентиналик Фернандо Редондо айни пайт мураббийлик соҳасига қадам ташлашга ҳозирланмоқда.\nВақтида тартибли ўйинлари, заргарона узатмалари билан ажралиб турган собиқ ярим ҳимоячи Лас-Росас шаҳрида бу йўналишдаги курсларда сабоқ олди.\nУ Испаниянинг AS нашрига берган интервьюсида «Мадрид» бағридаги ёрқин дамларини эсга олиш баробарида ҳозирги жамоа, хусусан, унинг бош мурабийи Зайниддин Зиданни алоҳида эътироф этди.\n- Бодо Иллгнер, Кристиан Пануччи, Мануэль Санчис, Роберто Карлос, Фернандо Редондо, Крис-тиан Карамбё, Кларенс Зеедорф, Рауль, Фернандо Морьентес ва Предраг Миятович - булар ЧЛ-1997|1998 қаҳрамонлари. 1998 йилнинг 20 май куни «Ювентус»ни мағлубиятга учратган ўша жамоадан қандай хотиралар қолган?\n- Биз учун финални ўз фойдамизга ҳал қилиш ўта муҳим эди. Чунки мухлислар олдида қарздорликни ҳис этаётгандик, ахир жамоамиз нақ 32 йил давомида Чемпионлар кубоги турнири шоҳсупасига кўтарилолмаганди. Табиийки, бу айниқса, «Мадрид» учун жуда катта муддат эди. Ўша финалда нафақат ўзимиз, балки қачонлардир «Реал» шарафини ҳимоя қилишган, бироқ бундай юксак ғалабага эришолмаган буюк футболчилар учун тўп сурганмиз. Бошқача айтганда, зиммамиздаги масъулиятни тўлиқ англаган ҳолда, ўйинга жиддий ёндашганмиз. Аммо ҳал қилувчи баҳсда бизни «Ювентус» - ўша пайт аъло спорт формасида бўлган даҳшатли жамоа кутарди.\n- Эсласак, «Реал» якуний учрашувга айнан сизнинг Дортмундда «Боруссия»га қарши кечган ярим финалдаги ажойиб ҳаракатларингиз туфайли йўл олганди қайсидир маънода. Германиядаги учрашувда қандай ўйнаганингизни «мадридчилар» ҳамон катта ҳаяжон билан эсга олишлари бежиз эмас...\n- Дарҳақиқат, ўша ярим финал баҳсида қайд этилган ғалаба бош совринни қўлга киритиш йўлидаги муҳим қадам бўлганди. Зеро, мухлислар билан тўлиб-тошган стадионда ЧЛнинг амалдаги ғолибига қарши тўп суриш чинакам синов эди. Ўйиннинг дастлабки дақиқаларида кутилганидек, мезбонларнинг катта босимларига дош беришимизга тўғри келди. Ўйлайманки, ярим финал қарама-қаршилигида устун келишимизда ўз кучимизга ишонч ҳисси, ирода ва сабр-бардош муҳим аҳамият касб этган. Шунингдек, ЧЛ бош совринини қўлга киритиш ва муваффақиятни мухлислар билан баҳам кўриш иштиёқи ҳам фойда берганди.\n- Дортмунддаги ажойиб ўйиндан кейин айтган гапларингиздан иқтибос: «Франция мундиалини унутишим учун айнан шундай тўп суришим керак эди». Кўпчиликни ҳалигача битта савол қийнайди: наҳотки, Даниэль Пасарелланинг узун сочларингизни қирқиб ташлаш ҳақидаги талабини бажармаганингиз учунгина терма жамоа таркибидан четда қолганингиз рост бўлса...?\n- Бу масалада узоқ гапириш мумкин. Энг асосий сабаб шуки, иккимизнинг умумий қарашларимиз бошқа-бошқа эди. Оқибатда Пасарелла мен учун мундиал эшикларини шунчаки, ёпиб қўйди. Хуллас, ЧЛ финалига йўл олиш ўша аламларни тезроқ унутишимда дори вазифасини ўтарди. Ахир ҳар қандай футболчи учун миллий жамоада тўп суриш - улкан шараф. Шу жумладан, мен ҳам мамлакатим бош жамоаси ўйинларида боридан ҳам ортиқ куч сарфлашга интилганман. Шунинг учунми, айни куч-қувватга тўлган, юқори спорт формасига кирган пайт ЖЧдан четда қолиш ғоят алам уйғотганди. Муҳими, «Мадрид» билан ЧЛ ғолибига айланиб, бунинг учун ўзига хос компенсация олгандай бўлдим. Чунончи, ўша ютуқ фаолиятим давомидаги энг ёрқин саҳифадир.\n- Ўша пайт, яъни Юпп Хайнкес даврида «Мадрид»ни мураббий эмас, балки футболчилар бошқаришгани ҳақида гап-сўзлар урчиганди...\n- Йўқ, жамоада Хайнкеснинг ўрни беқиёс эди, жумладан, у билан ишлаш менга катта фойда берган. Бундан ташқари, жисмоний тайёргарлигимга жавобгар саналган Анхель Вильда хизматларини ҳам алоҳида таъкидлашим ўринли. Умуман, «Мадрид» шундай буюк сиймолар бошқарувида ҳар мавсум муваффақият қозонишга муносиб эди.\n- Хотирамиз панд бермаса, кўпчилик финал олдидан «Ювентус»ни фаворит сифатида кўрсатганди. Чунончи, «Мадрид» Ла-лигада катта муаммоларга юз тутганди.\n- Ҳа, «Юве» чиндан ҳам, ажойиб мавсумни ўтказаётган ва таркиби юлдузларга тўла эди. «Амстердам Арена»даги финални эсланг, итальянлар чакки кўринмагандилар. Ҳозиргача Мадридга қайтгач, аэропортдан Сибелес майдонига бориш йўлида болалар, аёллар ва қариялар бизни бирдек олқишлаганлари хотирамдан кетган эмас. Ўша манзара мадридликларнинг ЧЛ кубогини нақадар орзу қилишганидан далолатдир. Ғалабанинг энг муҳим томони шуки, «Мадрид» Европа футболидаги қонуний ўрнига қайтганди.\n- Спорт газеталари адади ҳам мисли кўрилмаган даражада ошиб кетганди. Мадридликлар айнан септима (ЧК|ЧЛдаги еттинчи ғалаба)ни ўзгача нишонлашгани та-йин. Кейинчалик октава, новена, десима ва ниҳоят, ундесима келди.\n- Октавадан кейин ҳам фантастик даражада унутилмас атмосфера кузатилганди. Аммо айнан 7-зафар «Мадрид» учун Европа клуб футболидаги асосий турнирда янги даврни бошлаб берди.\n- 1999|2000 йиллар мавсуми «Мадрид»га ЧЛ бўйича октавани тақдим этди. Дейлик, «Олд Траффорд»даги ажойиб тўп оширишингиз турнир безагига айланганди.\n- Ўша баҳсга қадар «МЮ» ЧЛнинг амалдаги ғолиби саналар, боз устига, турнир доирасидаги мағлубиятсиз сериясини бир йилдан узайтирганди. Биз эса «иблислар»ни тўхтатиб қўйдик. Ўйиндан кейин мезбонлар мухлисларининг тик турган ҳолда олқишлаб, бизни худди ўз жамоалари каби кузатиб қўйишганини эсласам, этим жимирлайди. Энди узатмамга келсак, бу ҳам ЧЛга боғлиқ битта ёрқин хотира. Зеро, ўша «пас» бизни чемпионлик сари ундаганди.\n- Айтингчи, 1998 ва 2017 йилги финалларнинг ўзаро ўхшаш томони борми?\n- Асосий фарқ 2та. Биринчиси - бизнинг «Реал» анчадан буён совринга эга чиқмаган ва бу борада иштиёқ кучли эди. Иккинчиси - «Реал»-2017никидан фарқли ўлароқ, Ла-лигада ишимиз сира юришмаганди.\n- Сизнингча, «Мадрид»га Криштиану Роналду - Карим Бензема - Гарет Бэйл ҳужумкор учлиги керакми?\n- Ҳозир «Мадрид» таркиби ўта кучли ва ҳар бир футболчи фойда келтиришга қодир. Ўйинчилар ҳақида гап кетганда, Серхио Рамосга алоҳида тўхталишни истардим. У чин етакчи ва рамздир: жамоадошларида ишонч уйғотмоқда. Марсело ҳам таърифи йўқ ҳужумкорлик хислатига эга йигит. Вақтида Роберто Карлос ва Паоло Мальдини билан елкама-елка курашганман ва айтишим мумкинки, Марсело савия бобида улардан қолишмайди. Дани Карвахаль эса жамоа тарбияланувчиси ва «Мадрид» руҳини олиб юрувчи йигит, худди Начо, Лукас Васкес ва Альваро Мората каби. Зайниддин Зидан марказда ажойиб балансни таъминламоқда - Лука Модрич, Тони Кроос ва Каземиро.\n- Зидан мураббийликда ҳам сизни ҳайрон қолдирдими?\n- Очиғи, йўқ. У футболчи сифатида қандай даража кўрсатган бўлса, мураббийликда ҳам шундай. Зизу бу борада буюк Висенте Дель Боскени эслатяпти. Мана, худди Дель Боске каби доимий босимга парво қилмаяпти, шунингдек, жамоада яхши муҳит яратди. Умуман, Зиданнинг мураббий ролида ҳали кўп нарсаларга эришишига шубҳаланмайман.\n- Каземиро - Лука Модрич - Тони Кроос учлиги Фернандо Редондо, Кристиан Карамбё ва Кларенс Зеедорф боғламига ўхшаяптими?\n- Йўқ. Аслида турли даврлардаги футболчиларни ўзаро таққослаш мушкул. Умуман, менимча, бу йигитларнинг ўйин услублари турлича. Тўғри, мен кўпинча марказий ярим ҳимоячилар олдидан ўрин олардим, бироқ ҳаракат йўналишим бутунлай бошқача эди - ҳужумкорликка жавоб берардим. Карамбё эса майдон марказида ҳаракатлар уйғунлигини таъминларди. Ҳозирги ўрта чизиқ вакилларининг ҳеч бири унга ўхшамайди. Аммо алоҳида тан олишим керак, бугунги «Мадрид»нинг ўрта бўғини жуда кучли.\n- Энди ўз ҳақингизда: футболдан кетгач, нималар билан шуғулландингиз?\n- Аввалига Аргентинада кўп йиллардан сўнг илк бора оила муҳитида вақт ўтказиб, чинакамига роҳатландим. Аммо футболга қизиқишим асло сўнмади.\n- 3 нафар фарзандингиз бор: Фернандо, Луисиана ва Федерико. Улар ҳам «Реал» мухлисими?\n- Ҳа ва бундан ғурурланаман. Ахир учови ҳам айнан Мадридда туғилган.\n- Хўш, «Мадрид»га қайтиш режангиз борми?\n- Билмадим... Билганим шуки, қалбан ҳеч қачон «Мадрид»ни тарк этган эмасман.\n- Мураббийликда қандай футболни йўлга қўймоқчисиз?\n- Бу ҳақда гапиришга ҳали эрта. Ҳозир сабоқ жараёни давом этяпти. Хоҳишимга келсак, табиатан комбинацион ва ҳужумкор футбол тарафдориман - жамоамда футболчилар ҳам, мухлислар ҳам ўйиндан завқ олишса, бас. Тактика эса таркибда қандай ижрочилар жамланишганига боғлиқ.\n- Мураббийлардан қай бири ижобий таъсир кўрсатган?\n- Шубҳасиз, Висенте Дель Боске.\n- Ҳозиргилардан кимни эътироф этасиз?\n- Зидан, Маурисио Почеттино, Хосеп Гвардиола... Уларнинг футболга қарашлари меникига яқин.\n- Хорхе Сампаолининг Аргентина термаси билан муваффақият қозонишига ишонасизми?\n- Шундан умидворман. Аргентина футболининг янги авлоди жуда иқтидорли, аммо омад келмаяпти. Ҳамюртларим ҳозиргача бир қатор совринларни ютишлари мумкин эди, бироқ... Мисол учун, жаҳон биринчилиги финалида ютқазиб қў- йишди, Америка кубоги ҳал қилувчи баҳсида 2 марта муваффақиятсизликка учрашди. Аслида жиддий совринни қўлга киритиш миллий жамоа учун ҳам, Лео Месси учун ҳам ўта муҳим...\n22:59 Ўзбекистон МТЖ аъзолари Анталия шаҳрига етиб боришди (0)\n22:44 АПЛ: «Лестер» ютқазди, «Тоттенхэм» амаллади ва бошқа натижалар (0)\n22:01 Ўзбекистон аёллар олимпия терма жамоаси ҳам "юриш"ни бошлади (0)\n21:43 «Барселона» Кристенсенни ижарага олмоқчи (0)\n20:47 «Интер» бош мураббий лавозимига янги номзодларни топиб қўйди (0)\n20:03 Мирзаҳаким Тўхтамирзаев шарҳловчилик фаолиятига қайтди (0)\n19:37 АПЛ: «Манчестер Сити» навбатдаги ғалабасини расмийлаштирди (0)\n19:33 Усмон Дембеле «Барселона» раҳбариятидан норози (0)\n18:46 Кэхилл «Фулхэм»га ўтиши мумкин (0)\n17:44 Скелотто «Бока Хуниорс»дан кетади (0)\n16:40 «МЮ»га Кабак керак (0)\n15:46 «Милан» Европа лигасидаги иштироки учун мукофот пулларини олмайди (0)\n15:13 Гари Кэхилл Лондоннинг бошқа клубига ўтиши мумкин (0)\n14:35 “МЮ” нишонида - “Галатасарой” ҳимоячиси (0)\n13:47 Телефон қўнғироғи: “Ишдан бўшадингиз!” (0)\n12:55 “Бунёдкор”нинг собиқ устози “Бока Хуниорс”ни бошқариши мумкин (0)\n12:48 ОК-2019: Қайси жамоа фаворит? (0)\n12:33 «Манчестер Сити» Мендининг ўрнига бошқа футболчини мўлжаллаб қўйди (0)


YO'LINJINIRING LOYIHA КОМПАНИЯСИ ҲАҚИДА\nКомпания хақида маълумот\n«YO’LINJINIRINGLOYIHA» масъулияти чекланган жамияти, 2006 йилнинг ноябр ойида ташкил этилган (Давлат Рақами 002437-10).\nЎзбекистон Республикаси Давлат Архитектура ва қурилиш қўмитаси томонидан берилган лицензияга кўра, ташкилот мухандислик тармоялари ва тизимларини лойихалаш, жамоат автомобил йўлларини қуриш, реконструкция қилиш ва таъмирлаш учун лойиха-смета хужжатларини ишлаб чиқиш, шу жумладан, объектлар ва транспорт ва йўл инфратузилмасини комплекслари, дизайни қилиш хуқуқига эга.\n2011 йилдан бошлаб, бизнинг Компания, шунингдек геодезик ишларни бажариш учун Вазирлар Махкамасининг лицензиясига эга.\n«YO’LINJINIRINGLOYIHA» жамоаси – малакали, йўл сохасида тажрибага эга бўлган мутахассислар. Улар нафақат бизнинг Республика йўл-иқлим зоналарида балки Россия, Озарбайжон, Қозоғистон, Нигер ва Афғонистон каби давлатларда хам малакавий тажрибага эга. Компанияда олий маълумотга эга бўлган 40 дан ортиқ мутахассислар ва малакали лойихачилар ишлайди.\nТашкилот мутахассисларининг ўртача ёши 33 ёш. Баъзи мутахассислар йўл сохасида 35 йилдан ортиқ тажрибага эга. Баъзи мутахассислар малака даражасини ошириш мақсадида Жанубий Корея, Чехия, Россия, Германия, АҚШ, Канада каби давлатларда бўлган.\nТашкилот тўлиқ ўлчаш ускуналари, компютер аппарат, шу жумладан, замонавий технологик асбоб-ускуналар билан жихозланган. Замонавий дастурий таъминот ёрдамида лойиха-смета хужжатлари тайёрланади.\nЎзбекистон Республикаси худудида амалда бўлган барча техник адабиётлар ва норматив хужжатлар рўйхатига эга архив ва кутубхона мавжуд.\nБиз, шунингдек, Consulting Engineers Ўзбекистон уюшмаси, ислом мамлакатлари Ўзбекистон меъморлар уюшмаси томонидан маслахатчилар федерацияси аъзолари ва қуйидаги ташкилотлар билан барқарор хамкорлик бор:\nЎзбекистон Республикаси Вазирлар Маҳкамаси хузуридаги Республика йўл жамғармаси;\nУмумий фойдаланишдаги автомобил йўлларини қуриш ва реконструкция қилиш дирекцияси ДУК;\nТошкент вилояти минтақавий йўлларга буюртмачи хизмати ДУК;\n«Saudconsult» Саудия консалтинг хизматлари (Саудия Арабистони)\nЖанубий Корея инжиниринг компанияси Dohwa Engineering Co., Ltd;\nҚК МЧЖ «Asia Trans Gas» (Ўзбекистон-Хитой);\nSAI Consulting Engineers Private Limited (Хиндистон);\nChina Petroleum Pipeline Bureau (Хитой);\nТошкент автомобил — йўллар институти;\n«Ўзавтойўл» ДАК хузуридаги Автомобил ва йўллар илмий — тадқиқот институти;\nШу жумладан «YO’L-LOYIHA BYUROSI» МЧЖ, «O’ZGASHKLITI» Давлат унитар корхонаси, «Transyo’lqurilish» Давлат унитар корхонаси, «Тоштемирйўллойиха” МЧЖ, «Фарғонайўллойиха» МЧЖ институти, «Бухоройўллойиха» МЧЖ ва хоказолар.\n«YO’LINJINIRINGLOYIHA» МЧЖ бозор тенденцияларидан доимо хабардор бўлиб, тегишли конференциялар ва учрашувлар, давра сухбатларида иштирок этадилар.\n2017 йилдан бошлаб, бизнинг Компания кўприк ва тоннелларни лойиҳалаштириш учун Вазирлар Махкамасининг лицензиясига эга.\nУшбу йилда корхонамиз Транспорт ва йўл қурилиши объектлари ва комплексларини лойиҳалаштириш, шу жумладан уларнинг муҳандислик тармоқлари ва тизимларини лойиҳалаштириш, умумий фойдаланиладиган автомобил йўлларини қуриш, реконструкция қилиш ва таъмирлаш учун лойиҳа-смета ҳужжатларини яратиш, қурилиш ва геодезия ишлари сифатини назорат қилиш соҳалари бўйича ISO 9001:2015 халқаро сертификатига эга бўлди.\n«YO’LINJINIRINGLOYIHA» МЧЖ томонидан хозирги пайтгача умумий узунлиги 1200 км дан ортиқ йўлларни лойиха-смета хужжатларини ишлаб чиқилган ва қуриш, реконструкция қилиш ва капитал таъмирлаш бўйича назорат амалга оширилган.\nКОМПАНИЯНИНГ ТАШКИЛИЙ ТУЗИЛИШИ


Тараққиётга маърифатсиз эришиб бўлмайди | Хабарлар | Самарқанд вилояти ҳокимлиги\nТараққиётга маърифатсиз эришиб бўлмайди\nОлимлик – игна билан қудуққазишдек иш. Бунинг заҳматини бошидан кечирганлар яхши билади. Энг шарафлиси, билганларингни ёш авлодга ўргатиш экан.\nБир неча ўн йиллардан буён СамДУда ёш авлодга мумтоз адабиётимиз сир-асроридан сабоқ бериб келаман. Мана шу йўлни танлаганим учун ҳаётимдан минг карра мамнунман. Адабиётни ўз ҳаётининг мазмуни деб билган авлод вакили, устозлар ишининг давомчиси сифатида ёшларга билим бериб келаяпмиз. Энг муҳими, халқимизнинг илм-фанга, хусусан, адабиётга меҳри иссиқ, уни ёш авлод чин дилдан ўрганаяпти.\nМана шу йўлда қилган камтарона меҳнатларимиз давлатимиз раҳбарлари томонидан юксак баҳоланиб, менга давлат мукофоти топширилди. Бу эътироф менинг эмас, Самарқанд адабиётшунослиги мактабига берилган баҳо деб биламан. Зеро, мен каби бутун умрини Алишер Навоий бобомиз ижодини ўрганишга, унинг қирраларини тадқиқ этишга бағишлаган кўплаб фан фидойилари ва заҳматкашлари бор.\nЎзбекистон Республикаси Мустақиллигининг 25 йиллиги муносабати билан Биринчи Президентимиз И.Каримов томонидан имзоланган фармонга кўра мукофотланган эдим. Янги сайланган Президентимиз – халқ фарзанди Шавкат Мирзиёевнинг қўлидан ана шу юксак мукофотни қабул қилиб олдик.\nАна шу лаҳзаларда кўзларимдан ёш қалқиди. Камтарона меҳнатларим юксак эътироф этилганидан кўнглим бўшаб кетди. Асрлар мобайнида халқимиз кўнгли тубида асраб келинган мумтоз адабиёт янгитдан ҳаётга келганига иқрор бўлдим.\nМана шундай гўзал, бетакрор, истиқболи порлоқ Ватанда қалби пок инсонлар билан елкама-елка яшаш, бағрикенг ва меҳнаткаш инсонлар қаторида эътироф этилишдан ортиқ бахт бормикан дунёда?!\nДарвоқе, 2017 йил Ўзбекистонда Халқ билан мулоқот ва инсон манфаатлари йили, деб эълон қилиниши Биринчи Президентимиз, истиқлолимиз меъмори бошлаб берган йўлдан оғишмай бораётганимиздан далолатдир.\nЎзбекистон Республикасида хизмат кўрсатган ёшлар мураббийи\nКиритилган вақти: 10/12/2016 16:12. Кўрилганлиги: 1086\nМатериал манзили: https://samarkand.uz/press/news/taraqqiyotga-marifatsiz-erishib-bolmaydi


27.08.2019 20:09 0 1476\nКара денгизи қирғоқлари.\nШимолий флот гидрографлари Кара денгизида бешта янги орол очилганини тасдиқлашди. Бу ҳақда «Kp.ru» хабар берди.\n«Ороллар Визе қўлтиғида — Кара денгизидаги, Шимолий Янги ер оролига яқин Вылки (Нансен) музлигида жойлашган», — дейилади ТАСС хабарида.\nИлк марта ушбу ороллар 2016 йили фазода олинган суратларда кўзга ташланганди. Бироқ улар бутунлай муз билан қоплангани учун олимлар экспедицияга бориша олмаганди. Энди, музликлар тамомила эриб битган шароитда, гидрографлар бу оролларга қадам қўйишди ва топографик суратлар олишди.\nОроллардан энг каттасининг майдони 54 минг квадрат километрга тенг, энг кичигиники эса атиги 900 квадрат метр.\nМаълумот учун: Сўнгги уч йилда олимлар Франц-Иосиф ери ва Янги ер архипелагларида 30 дан ортиқ ороллар, бурунлар ва кўрфазлар топишган.\nкашфиёт Арктика Орол шимолий муз океани\nХориж 23/10, 17:43\nХориж 20/08, 19:56\nФаренгейт бўйича +94,6 даража. Арктикада ҳарорат рекорди янгиланди


Трилогия муқаррар. Фьюри - Жошуа жанги бекор қилинади? Жангни бузмаслик учун 20 миллион доллар таклиф қилинди, бироқ… / Olamsport.com\n22 май 14:26\nТрилогия муқаррар. Фьюри - Жошуа жанги бекор қилинади? Жангни бузмаслик учун 20 миллион доллар таклиф қилинди, бироқ…\nТеглар : Деонтей УайлдерФьюри-Жошуа\nТайсон Фьюри ва Энтони Жошуа ўртасидаги чемпионлик Камари учун бўладиган жанг аллақачон режалаштириб бўлинганди.\nТайсон билан кураш фақат рингда эмас, балки…\nТомонлар иккита баҳс учун шартнома имзолашди ва биринчиси 14 августда Саудия Арабистонида ўтказилиши маълум қилинди.\nЖанг расман эълон қилинадиган пайтда жаҳоннинг собиқ чемпиони Деонтей Уайлдер пайдо бўлди. У рингда Тайсондан мағлуб бўлган эди, энди барчасини суд қарори билан ҳал қилишга ҳаракат қиляпти.\nМуаммоларни ҳал қилишнинг турли вариантлари кўриб чиқиляпти, аммо Уайлдерни тинчлантириш учун ақлбовар қилмас даражада пул тўлаш орқали эришиш ҳам мумкин.\nФьюри ўтган йили Уайлдер билан жанг қилиши керак эди, аммо Деонтей ҳамма нарсани ўзи бузди: у Тайсонни ёлғончиликда айблади ва мағлубиятини ҳар томонлама оқлашни бошлади\nҲакам Даниел Вайншетйн оғир вазн тоифасидаги WBC чемпиони Тайсон Фьюрини учинчи марта Деонтей Уайлдерга қарши жанг ўтказишини буюргани ҳақидаги хабар барчани хафа қилди. Фьюри-Жошуа баҳсининг биринчи жангига тайёргарлик кўриб бўлинган эди.\n2020 йил февралда Фьюри Уайлдерни реваншда мағлуб қилди, уни еттинчи раундда нокаутга учратди ва жанг пайтида америкалик икки марта нокдаун ҳолатига тушиб қолди.\nЭнг қизиғи, учинчи жанг реваншдан олдин маълум бўлган. Боксчилар йил охирига қадар жанг қилишлари керак эди.\nФьюри учинчи жангга рози бўлди, аммо Деонтей ҳаммасини ўзи бузди\nУайлдер “Менда ҳаммаси жойида. Баъзан шунақа бўлиб туради. Бугун яхши боксчи ғалаба қозонди. Мен курашни давом эттиришга тайёр эдим, бироқ томонимдагилар буни исташмади. Жанг олдидан муаммолар бор эди, энди гапирган фойдасиз. Ҳеч қандай баҳона бўлиши мумкин эмас. Мен шунчаки жамоамдагилар жангни давом эттиришимга имкон беришини истаган эдим, холос. Мен жангчиман. Рақибим ажойиб курашди, аммо мен янада кучли бўлиб қайтаман”, - деган эди.\nБироқ тез орада Деонтей ҳаммани айблай бошлади. Биринчи мураббийидан бошлади, фаолиятининг бошидан Марк Бриланд у билан ишлаган, аслида Уайлдер катта муаммолардан халос қилгани учун унга миннатдорчилик билдириши керак эди:\n“Таслим бўлгандан кўра ўлганим яхши. Марк буни биларди. Бунга менинг муносабатим қандайлиги маълум эди. Бу ҳақида кўп йиллар давомида гапирганман. Марк билан ишлашда давом этаманми? Биз ҳали қарор қабул қилмадик. Мен Африкага боришга тайёрман. Африкадан уйга келишим билан жамоавий қарор қабул қиламиз. Қароримиз қандай бўлишидан қатъий назар, мен Маркни ҳурмат қиламан. Бутун жамоа Маркни яхши кўради. У бошиданоқ мен билан бирга эди”.\nОктябрь ойига келиб эса, уни жаҳон чемпиони қилганига қарамай Бриландни ишдан бўшатди. Кейин америкалик кутилмаганда мағлубиятига кийими сабаб бўлганлигини айтди:\n“Формам мен учун жуда оғирлик қилди. Жанг бошиданоқ кийимим туфайли оёқларим кўринмас эди. Учинчи раундга келиб оёқларим жуда толиқди. Аммо мен жангчиман, одамлар жангчи эканимни билишади. Кўпчилик “Сенда нимадир нотўғри бўлганга ўхшайди”, дейишди. Улар ҳақ эди, аммо рингда эканлигингда буни кўрсата олмайсан. Қўлимдан келганча курашишга ҳаракат қилдим. Формам туфайли оёқларим йўқлигини билар эдим”.\nБироқ Уайлдернинг асосий хатоси мағлубиятида кўпчиликни… ҳаттоки Фьюрини ҳам айблагани бўлди.\n“Жангдан 15 дақиқа олдин қизиб олиш учун бироз машқ қилдим. Ўзимни жуда яхши ҳис қилар эдим. Бу рингга чиққунимгача бўлган. Танамдаги суюқлик миқдорини сақлаш учун сув ичдим. Шундан сўнг ҳаммаси бошланди. Ўзимни ғалати ҳис қила бошладим. Сувимга нимадир аралаштирилган эди. Мушакларни бўшатувчи ёки шунга ўхшаш нарса қабул қилгандай бўлдим. Жанг сенинг фойдангга ҳал бўлмагандан кейин, ҳар доим нима бўлгани ҳақида ўйлай бошлайсан. Баъзи нарсалар ҳамда муҳит бошқача кўрина бошлади. Нимадир ўзгаргандек туйила бошлади.\nАйб фақат костюмда эмас, сувимга ҳам нимадир солинган эди. Ўзимни назорат қила олмаётгандек ва оёқларим кучсизланиб бораётгандек эди”, - деб айтганди Деонтей.\nУайлдернинг бу фикрларига Фьюри қараб тура олмади ва учинчи жанг бўлмаслигини маълум қилди:\n“Мен у билан 27 июнда жанг қилишим керак эди, аммо жароҳатланганини айтди. 18 октябрда жамоаси баҳс учун яхшироқ жой топмоқчи бўлганлиги сабабли жанг бекор қилинди. 5, 12, 19 декабр… Улар таклиф қилган барча саналарга рози бўлдим. Бироқ абадий кута олмайман. Фаолиятимда давом этишим керак. Бутун умримни унинг шартнома имзолаши учун кутишга сарфлай олмайман.\nБиласанми Уайлдер, йўқол! Сенинг бу гапларингдан кейин ҳеч қандай жанг бўлмайди. Туҳматинг сабаб 100 миллион доллар учун судга беришим мумкин эди. Хуллас, даф бўл! Биринчи жангда ҳакам унга қарши чиқди, иккинчи жангдан сўнг қўлқопни айблади, кейинчалик унинг сувига нимадир қўшилганини айтди. Бу гаплардан кейин у мен билан бошқа ҳеч қачон жанг қила олмайди”.\nФьюри жамоасининг учинчи жангдан бош тортишга қонуний асослари бор. Бу баҳс учун тузилган шартномада томонлар уни 2020 йил охирига қадар ўтказишлари лозим эди. Агар шундай бўлган бўлса, унда Уайлдернинг қандай даъволари бўлиши мумкинлиги аниқ эмас ва у умуман қандай қилиб бундай суд қарорини олган?\nЖошуанинг жамоаси Усикка имконият беришга тайёр. Фьюрининг промоутерлари Уайлдерга товон пули тўлаш учун ҳали бир тўхтамга кела олмади\nФьюри ҳамда Жошуа вакиллари бу янгиликка турлича муносабат билдиришди. Эдди Хирн Уайлдер жамоаси билан келишишга умид қиляпти. У:\n“Биз ўйлаган асосий жанг, Тайсон Фьюри ҳамда Энтони Жошуа қарама-қаршилигидир. 14 августда жанг бўлишига умид қиляпмиз. Ўтган тунда ўйин ўзгарди ва бизда В режа, шунингдек C режамиз ҳам бор. Ёдимизга фақат WBО нинг асосий даъвогари Александир Усик келяпти”, - деб айтган.\nПромоутер Александир Красюк ҳам уни қўллаб-қувватлаяпти.\n“Бугун эрталаб кўзларимни очганимда кўрган биринчи нарсам телефонда дунёнинг турли бурчакларидан келган турли ҳил одамларнинг, бир ҳил хабарлари бўлди: Фьюри ва Жошуа ўртасидаги жанг бекор қилинган. Усикка келсак, барчаси вазиятга боғлиқ. Яқин орада Эдди Хирн билан гаплашаман. Эрталаб аллақачон хабарлашдик. Ташкил қилишимиз керак бўлган жанг борлигига ишончим комил.\nУсик WBО камарига асосий даъвогар. Фьюри ва Жошуа баҳси бунга тўсиқ бўлаётганди. Агар жанг бекор қилинса, ҳеч қандай тўсиқ бўлмайди ва Жошуа асосий даъвогар билан курашиши керак бўлади”, - деб маълум қилган.\nБоб Арумнинг фикрича, Уайлдер кутгани учун товон пули олишга лойиқ эмас. Шунингдек, Арум Фьюри - Уайлдернинг учинчи жанги 24 июнь Лас-Вегасдаги "Аллегиант" стадионида бўлишини ҳам маълум қилган:\n“Биз Уайлдер четга чиқиб тургани учун пул тўламаймиз. Аввал уни ҳал қилишимиз, кейин қолган ишларни қиламиз. Фьюри - Жошуа баҳсини ноябр ёки декабрда ўтказишимиз мумкин”.\nФранк Уоррен эса бошқача фикр билдирган:\n“Шубҳасиз, Уайлдер билан музокара олиб боришга ҳаракат қилишимиз лозим. Агар буни уддасидан чиқмасак, Тайсон у билан жанг қилиш ёки қилмаслигини ўзи ҳал қилиши керак. Фьюри - Жошуа жангини барча хоҳлайди, шунингдек биз ўзимиз ҳам буни кўришни истаяпмиз. Аммо ҳозир Деонтей билан шуғулланишимизга тўғри келяпти. Бироқ биз курашни ташкил қилиш учун астойдил ҳаракат қиламиз.\nУайлдерни рози қилишимиз керак, агар келишув бўлса, у товон пулини олишга ҳеч қандай шубҳа бўлмайди”, - деб айтган.\nСуд қарорига Тайсон Фьюрининг ўзи ҳам изоҳ қолдирди:\n“Деонтей Уалдер қандай ҳазилга айланди. 20 миллион доллар сўрайди. Мен яна унинг бошини ёришимга керакка ўхшайди”.\nҚандай бўлмасин Фьюри - Уайлдернинг учинчи ва Жошуа - Усик қарама-қаршиликлари, албатта, бокс мухлисларини хафа қилмаса керак. Тайсон, айниқса ЭйЖей ўзининг камарлари билан қолиш, қолмаслиги катта савол.\n22 май 20:40:26\nShunaqa nagmalarni orqasidan boksni reytingi tushib ketyapti\n22 май 16:23:03\nУайлдер роса Криса, гнида бола экан шунча вакт кисиб юриб энди рангни хохлаб колдими, кисиб тур Фюри кучлими ёки Жошуа билиб олайлик


Иқтисодиётда ижобий ўсиш динамикаси сақлаб қолинди - Халқ сўзи\n22:37 21 Июль 2020 Иқтисодиёт\nЎзбекистон Республикаси Давлат статистика қўмитасининг дастлабки маълумотларига кўра, 2020 йилнинг биринчи ярмида кичик бўлсада иқтисодий ўсиш суръатлари сақланиб қолинди. Ялпи ички маҳсулот (ЯИМ) ҳажми 255,3 триллион сўмни ташкил этиб, ўсиш кўрсаткичи 0,2 %ни ташкил этди. Ўтган йилнинг шу даврига нисбатан ушбу кўрсаткич 6 %ни ташкил этганди.Соҳаларда ялпи қўшилган қиймат ўсиши 0,3 % ни ташкил этди.\nИқтисодиётнинг аксарият тармоқларида ўтган йилнинг шу даврига нисбатан ўсиш динамикаси секинлашган бўлсада, ўсиш давом этмоқда. Ушбу кўрсаткич хизмат кўрсатиш соҳасида 2,6 %, қурилиш хизматларида 7,3 %, истеъмол товарларини ишлаб чиқариш тармоғида 1,2 %га ошди.\nҲудудлар кесимида ЯҲМ ўсиш тенденциялари бўйича Андижон (5%), Навоий (4.3%) ва Наманган (3.1%) вилоятларида юқори ривожланиш кўрсаткичларига эга. ЯИМ структурасини қарайдиган бўлсак яратилган қўшилган қийматнинг 24,0 %и қишлоқ хўжалигида, 37,7 %и саноатда ва 38.8 %и хизматлар соҳасида яратилди.\nТаққослаш учун, қўшни давлатлар иқтисодиётларида рецессия бошланганлиги қайд этилмоқда. Хусусан, Қозоғистонда биринчи ярим йилликда ЯИМ ҳажми 1,8 %га, Қирғизистонда эса 5,3 %га пасайган.Россия Федерацияси Марказий банки ҳисоб-китобларига кўра, ЯИМнинг йиллик пасайиши 9,5-10 %ни ташкил қилади.Хитой иқтисодиёти иккинчи чоракда 3,2% ўсганига қарамай, биринчи ярим йилликда жами 1,6 %га қисқарган.\nЎзбекистонда истеъмол нархлари индекси июнь ойида ўтган йилнинг декабрига нисбатан 104,6% ни ташкил этди, 2019 йилнинг 6 ойи давомида истеъмол нархлари индекслари 105,6% ни ташкил этди.Шу билан бирга, йиллик ҳисобда июнь ойида ўтган йилнинг июнига нисбатан товарлар ва хизматлар нархлари 14,2 %га, 2018 йил июнидан 2019 йилнинг июнигача эса 13,6% га ўсиши кузатилганди.\nИнвестицияларда пасайиш кузатилди. Ўтган ярим йил мобайнида асосий капиталга киритилган инвестициялар 12,8 %га камайган. Инвестициялар структурасида асосан марказлашган инвестициялар 35,4%га камайган. Марказлашмаган инвестицияларда камайиш атиги 2,5 %ни ташкил этган. Шу билан бирга, корхоналар маблағлари ҳисобига инвестицияларнинг 15,8 %га ўсганлиги қайд этилди. Тўғридан тўғри инвестициялар ва кредитлар ўтган йилга нисбатан 18,2% га ошган. Инқирозга қарши кураш жамғармасидан янги иш ўринларини яратиш мақсадида 3,6 триллион сўмдан ортиқ маблағлар инвестиция лойиҳаларига қўшимча йўналтирилди.\nСоҳалар кесимида қишлоқ хўжалигида ўсиш суратлари 2,8 %ни ташкил этиб, бу ўтган йилги (2,4%) кўрсаткичдан юқоридир. Қишлоқ хўжалиги соҳалари ичида балиқчилик (16,7%) кескин ривожланиш кўрсаткичларини кўрсатди. Ҳудудлар кесимида Қашқадарё ва Сирдарё ва Самарқанд вилоятларидан бошқа барча вилоятларда динамик ўсиш тенденциялари кузатилди.\nСаноат тармоқларида ҳам олиб борилган самарали чоралар натижасида маҳсулот ишлаб чиқаришни кескин пасайиб кетиши олди олинди. Хусусан, кескин карантин чоралари киритилган апрель ойида ҳам саноат маҳсулотлари ҳажми пасайиши - 5.4% ни ташкил этган эди. Май ва июнь ойларида эса қабул қилинган чора тадбирлар натижасида мазкур соҳадаги йўқотишлар - 1.9 %гача камайди, Ушбу камайиш асосан тоғ-кон саноатида юз берган пасайиш ҳисобига рўй берди. Шу билан бирга, электр ишлаб чиқариш (12.9%) саноатида ўтган йилги кўрсаткичларимизга қараганда кескин ўсиш кузатилди. Айни вақтда саноат ишлаб чиқаришнинг 81 фоизини ташкил этувчи қайта ишлаш саноатида ҳам 2,2 фоизлик ўсиш қайд этилди.\nХизматлар соҳасида ҳам (2,6 %) ўсиш тенденциялари кузатилди. Хизматлар соҳасининг муҳим қисми бўлган юк ва пассажирлар ташув хизматларида (-9,1%), овқатланиш ва яшаш хизматлари (- 17,1 %) соҳаларида кескин пасайиш кузатилган бўлса, алоқа (15,1 %), молия (35.9%), таълим (11,5%) ва савдо (0,8%) хизматларида ўтган йилга нисбатан ўсиш тенденциялари сақланиб қолди.\nТранспорт соҳасидаги кўрсаткичларнинг пасайиши иккинчи чоракнинг биринчи ойларида транспорт воситаларининг ҳаракатланишига қўйилган чекловларнинг таъсири ва ҳудудлараро транспорт алоқаларининг тўхтатилиши туфайли юзага келди. Юк айланмаси кўрсаткичи 6,6 %га, йўловчи ташиш айланмаси 13,8 %га пасайди.\nЧакана савдо соҳасида бозорлар ва йирик савдо майдончаларининг вақтинчалик ёпилишига қарамай, ижобий динамика сақланиб қолди – чакана савдо ҳажми 0,7% га ошди.\nТашқи савдода талаб пасаймоқда\nПандемия мамлакат ташқи иқтисодий фаолиятига ҳам анча жиддий таъсир кўрсатишда давом этмоқда. Хусусан, 2020 йилнинг 1-ярим йиллигида ялпи ташқи савдо айланмаси 15,9 млрд. АҚШ долларни ташкил этиб ўтган йилнинг шу даврига нисбатан 18,2 %га пасайди. Шуни таъкидлаш лозимки, 2014-2016 йилларда ҳам ташқи савдода ҳам шунга ўхшаш пасайишлар кузатилган.\nТашқи ва ички талабнинг ўзгариши натижасида экспорт ва импорт операцияларида ҳам ўзгаришлар кузатилди. Ярим йил мобайнида экспорт операциялари 22,6 %га, импорт операциялари эса 15 %га камайиб ташқи савдо баланси 3,3 миллиард АҚШ доллари миқдоридаги дефицитга эга бўлди.\nПандемия МДҲ давлатларига амалга оширилаётган экспорт кўрсаткичларига жиддий таъсир ўтказди – экспорт ҳажми 34,7 %га тушиб кетди. Бошқа давлатларга қилинган экспорт ҳажми эса нисбатан камроқ 15,7 %га пасайди. Импорт ҳажмида эса аксинча, МДҲ давлатларидан импорт ҳажми 9 %га, бошқа давлатлардан эса 18,2 %га камайди.\nТаъкидлаш керакки, Ўзбекистон иқтисодиёти пандемия шароитида ҳамкор давлатлар иқтисодиётида юзага келган рецессия шароитида иқтисодий ўсишнинг ижобий динамикасини сақлаб қола олди. Эпидемиологик вазиятдан келиб чиққан ҳолда мақсадли чеклов чораларини қўллаш, аксарият корхоналарнинг тўлиқ ёпилишига йўл қўймаслик карантин чекловларига қарамай май-июнь ойларида тадбиркорлик соҳаларида фаолликни тиклаш имконини берди. Қишлоқ хўжалиги ва қурилишда яратилган қўшимча қиймат ҳажмининг ўсиши саноат ва қурилишдаги йўқотишларни қоплаш имконини берди.\nШу билан бирга, иқтисодиётда ўртача ойлик иш ҳақлари 2.5 млн сўмни ташкил этиб ўтган йилга нисбатан 21,6 %га ўсганлиги қайд этилди.\nЎтган йилнинг мос даврига нисбатан кичик бизнес субъектлари сони 324 мингдан 395 тага етди ва олти ой мобайнида 46 мингдан ортиқ янги субъектлар ташкил қилинди.\nМазкур шароитда Ўзбекистон йил охирига келиб иқтисодиётда ижобий динамикани сақлаб қолиши кутилмоқда. Турли Халқаро молия институтлари ва бошқа прогнозларга кўра, йил якунига қадар иқтисодиётда 1,5%-2.2%лик ўсиш кутилмоқда.


12 август 2020, Тошкент вақти: 06:04\n3 сентябрь куни Шимолий Корея ҳукуматига қарашли оммавий ахборот воситалари берган хабарга кўра, Пхеньян ўтказган олтинчи синов “ўта муваффақиятли” бўлган ва мамлакатнинг ядро қуроли дастурини якунлашда “муҳим” босқичдир.\nУшбу хабар сейсмологлар Шимолий Корея илгари ядро қуроли синовлари ўтказган жойда зилзила рўй берганини қайд этган сўнг орадан бир неча соат ўтиб тарқалди.\nЯпония Ташқи ишлар вазири Таро Коно ўз ҳукумати ушбу ядро қуроли синови амалга оширилганини тасдиқлаганини маълум қилди. Бош вазир Шинзо Абэ буни “мутлақо қабул қилиб бўлмайдиган” иш деб қоралади:\n“Шимолий Кореянинг ядро қуроли синови билан мутлақо қабул қилиб бўлмайди. Биз бунга кескин норозилик билдиришимиз керак. Ахборот йиғиш ва уни таҳлил қилиш учун Миллий хавфсизлик кенгаши мажлисини бошлаяпмиз”.\nРасмий Пхеньян 2006 йилдан бери Бирлашган Миллатлар Ташкилоти қарорларини бузган ҳолда ядро қуроли синовларини ўтказиб келади. Бу ҳол Америка Қўшма Штатлари ва бошқа мамлакатларнинг кескин норозлигига сабаб бўлмоқда.\nЖанубий Корея расмийлари Шимолий Кореянинг Килжу туманидаги Пунгери ядро полигонида “сунъий зилзила” рўй берганини тасдиқлагандан сўнг мамлакат президенти Мун Чже-ин Миллий хавфсизлик кенгашининг фавқулодда мажлисини чақирди.\nКорея Республикаси Миллий хавфсизлик кенгаши раҳбари Чунг Ию-ёнг: "Биз Америка Қўшма Штатлари билан иттифоқчи эканимиздан келиб чиқиб, ушбу мамлакатнинг энг бақувват ҳарбий куч ва воситаларини Корея ярим оролига жойлаштириш масаласини муҳокама қиламиз”, деб маълум қилди.Жанубий Корея Штаб бошлиқлари қўмитаси вакилининг маълум қилишича, мамлакат ҳарбий кучлари жанговор тайёргарлик ҳолатига келтирилган ҳамда АҚШ билан бирга ушбу синовга жавоб чораси кўриши мумкин.\nЖанубий Корея метеорология агентлиги раҳбари Ли Ми-суннинг маълум қилишича, Шимолий Корея 2016 йил сентябрида ўтказган ядро қуроли синови билан солиштирганда, ушбу синов чоғида “ажралиб чиққан қувват 5-6 баробар кўп бўлган”.\nПхеньяннинг бешинчи ядро синови 10 килотонна қувватга эга бўлиб, у АҚШ 1945 йили Ҳиросима шаҳрини вайрон қилиш учун ташлаган 15 килотонналик бомбадан кучсизроқ эди.\nДастлаб Шимолий Кореянинг давлатга қарашли ОАВ ўз мамлакати кучли водород бомбасини яратгани ва бундай бомбалар қитъалараро баллистик ракеталарга (ҚБР) юкланиши мумкинлиги тўғрисида шов-шов кўтарди. Орадан бир неча соат ўтиб эса зилзила рўй берди.\nУшбу иддаоларни мустақил манбалардан тасдиқлашнинг ҳозирча иложи бўлмади.\nШимолий Корея марказий ахборот агентлиги тарқатган хабарда водород бомбаси энг илғор ядро қуроли ва у “улкан бузмакор куч”га эга экани айтилади.\nУшбу баёнотдан сўнг АҚШ Геология хизмати 3 сентябрь тонгида Шимолий Кореянинг Сунжибаегам шаҳридан 24 километр узоқликда бўлган портлаш оқибатида 6,3 магнитудалик ер силкиниши рўй берганини қайд этди.\nУшбу ядро қуроли синови ўтказилишидан олдин АҚШ президенти Доналд Трамп билан Япония бош вазири Шинзо Абэ телефон орқали Шимолий Корея билан боғлиқ вазият таранглашаётганини муҳокама этди. Томонлар Пхеньянга босим ўтказиш учун изчил ҳамкорлик қилишга келишиб олди.\nШу йил Пхеньян АҚШнинг миллий байрами – 4 июль куни, ҚБР синовини ўтказгандан сўнг, Трамп билан Шимолий Корея раҳбари Ким уруш таҳиди ҳақидаги баёнотларни берган эди. Ўшанда Пхенян синаган ракеталар 10 минг километр радиусдаги масофани қамраб олиши ва АҚШнинг аксарият қисмига етиб бориши мумкинлиги айтилган.\nБунга қадар, Шимолий Корея ташкил этилган сана – 9 сентябрь куни яна ядро қуроли синовлари ўтказилиши айтилаётган, бироқ бу мамлакат водород бомбасига эга экани ёки эмаслиги хусусида ҳеч ким очиқ гапиришга ботина олмаётган эди.\nАмерика Қўшма Штатлари билан Жанубий Корея вакиллари 1 сентябрь куни Жанубий Корея ҳимоясини кучайтиришга келиб олганини маълум қилган. Шундан сўнг Вашингтон Шимолий Кореяга қарши туриши учун ушбу мамлакатга миллиардлаб долларлик қурол-яроқ сотишга қарор қилган.\nРоссия президенти Владимир Путин 1 сентябрь куни эълон қилинган мақоласида Шимолия Кореянинг ядро қуроли ва ракета синовлари сабабли пайдо бўлган қарама-қаршилик жаҳонни “улкан миқёсдаги можаро ёқасига келтириб қўйди”, деб ёзди.


Зеленский Украина ташқи разведкасини ҳаракатга ўтишга чақирди\nУкраина президенти Владимир Зеленский мамлакат ҳудудий яхлитлиги билан боғлиқ таҳдид билан юзма-юз келганини айтди. Бу ҳақда Украина етакчиси Ташқи разведка куни муносабати билан сўзлаган нутқида гапирган. Унинг сўзларига кўра, мамлакат разведкаси агрессияга қарши туришга ўрганди ва энди ҳаракатга ўтиш вақти келди.\n«Давлатимиз ҳудудий яхлитлик билан боғлиқ жиддий хавф билан юзма-юз турибди. Бундай қийин паллада самарали разведка жуда муҳим. Биз ташқи агрессияга қарши курашишни ўргандик. Энди миллий манфаат йўлида ҳаракатга ўтиш вақти келди», деган Зеленский.\nУкраина президенти Ташқи разведка хизматининг хавфсизлик масаласида, айниқса «Норманд форматидаги келишув», «Шимолий оқим-2» борасида аҳамияти катта эканини айтди.\nОхирги вақтларда Россиянинг Украинага бостириб кириш хавфи юқори экани ҳақида гапирилмоқда. АҚШ, Британия ва Австралия ўз фуқароларини уруш хавфи юқорилагани сабаб Украинадан олиб чиқиб кетишни бошлади.


Наманган вилояти Норин туманидаги “Ҳусниддин-Зуҳриддин Алишерович” фермер хўжалиги раиси Алишер Матлубов прокурор ҳақоратига ҳақорат билан жавоб қайтаргани учун ҳибсга олинди. Айни пайтда бир ҳафтадан бери Норин тумани ички ишлар бўлимида сақланаётган фермер унга солинган жаримани тўламаганликда айбланмоқда. Прокуратура мулозими фермерни прокурор ҳақорат қилганини инкор қилди.\nНорин туманидаги “Ҳусниддин-Зуҳриддин Алишерович” фермер хўжалиги раиси, 47 яшар Алишер Матлубов 16 июль куни ҳибсга олинди.\nБу ҳақда исми сир қолиш шарти билан Озодликка хабар берган бошқа бир фермернинг айтишича, Алишер Матлубов туман прокурори Баҳром Йўлдошевнинг ҳақоратига ҳақорат билан жавоб бергани учун ҳибсга олиниб, устидан жиноят иши очилган:\n“Фермернинг пахтаси яхши бўлмагани, ўт босиб кетгани учун прокурор уни бошингга палоним деб сўккан экан. Фермер эса “прокурор бўлсанг ўзингга, оғзингга қараб гапир, ўзингни бошингга палоним” деб жавоб қайтарибди. Кейин прокурор милиция ходимларига уни ҳибсга олишга буйруқ берибди. Ҳозир у Норин тумани ИИБ изоляторида сақланаётган экан”, деди фермер.\nАлишер Матлубов истиқомат қилган Тўда қишлоғи маҳалла фаолларидан бирининг Озодликка айтишича, жанжал пахта даласида рўй берган:\n“Алишер ака пахтасининг аҳволи ҳақиқатда ҳам ёмон. Унинг ери сув таъминоти жуда оғир бўлган минтақада жойлашган. Пахтага яхши қаролмагани учун ўт босиб кетган. Унинг ерини ҳоким, прокурор бориб кўрган ва пахтага қарамаган деб суд орқали 200 миллион сўм жарима солдирган. Алишер ака бу жаримани тўлашдан бош тортган. Суд ижрочилари далага унинг молларини конфискация қилиш учун борганда, Алишер ака қаршилик қилган. Прокурор билан ҳам ўша ерда жанжаллашиб қолган, дейишяпти", дейди маҳалла фаолларидан бири.\nНорин тумани прокуратурасининг ўзини таништирмаган ходими фермернинг ҳибсга олинганини тасдиқлар экан, унинг прокурор билан сўкишгани ҳақидаги иддаоларни инкор қилди:\n“Прокурор қонунни ҳимоя қилади, инсон манфаатлари устиворлигини таъминлаб туради. Сиз айтган ҳолат одамларнинг оғзидаги миш-миш бўлса керак, бизнинг прокурор ундай одам эмас”, деди прокуратура мулозими.\nМулозим Озодлик телефон рақамини ёзиб олиб, прокурор мажлисдан чиққанидан сўнг бу воқеага ўз муносабатини билдириши мумкинлигини айтди. Бироқ, прокурор кун давомида Озодликка қайта қўнғироқ қилмади.\nНорин тумани ҳокимининг ўринбосари Валишер Нуралиев эса бу воқеадан хабари йўқлигини айтди.\nЎзбекистонда маҳаллий ҳокимлар ва прокурорларнинг пахта ёки буғдой режасини бажаролмаган фермерларни ҳақорат қилиши, калтаклаши ҳолатлари кўп учрайди.\nБундай тазйиқлардан безган ва чорасиз қолган фермерларнинг ўз жонига қасд қилиш ҳолатлари ҳам сўнгги пайтда кўпайиб боряпти.\nЖумладан, 2 июль куни Андижон вилояти Избоскан туманида фермерлик қилган 29 ёшли Нодирбек Ҳайдаров туман ҳокими ва прокурори ўтказган мажлисдан чиқиб, ўзини осиб қўйган эди. Озодлик манбаларига кўра, ҳоким ва прокурор фермерни буғдой режасини бажармагани учун қаттиқ койиган ва у мажлисдан чиқиб, қишлоқ хўжалиги бўлими ҳожатхонасида ўз жонига қасд қилган.\nЎтган йилнинг 17 октябрь куни Хоразм вилоятининг Ҳазорасп туманида пахта планини бажармагани учун туман ҳокимлиги мулозими томонидан ҳақоратланган фермер Ҳабибулло Эгамбердиев уйига қайтгач, ўзини осган эди.\n22 июнь куни эса Наманган вилояти, Чуст тумани, Баймоқ қишлоғилик 44 яшар фермер Қурбонтой Усмонов дала шийпонида ўз жонига қасд қилган эди. Усмонов фермер хўжалиги билан боғлиқ муаммолар боис ўзни осгани айтилди.\n2013 йилнинг 9 октябрида Сурхондарё вилояти, Қизириқ тумани ҳокими фермерни кам пахта топширганликда айблаб, онасини сўккае, калтаклаб-бўғган эди. Калтакланган фермернинг отаси кампирини етаклаб ҳокимнинг олдига келган-да “мана шу кампир сен сўккан улимни (ўғлимнинг-таҳр.) энаси бўлади, шуни сўкканмидинг, мана олиб келдим, қўлингдан келса қил”, деган. Фермернинг отаси ҳокимни урмоқчи бўлганида уни ажратиб олишган эди.


ЎзА - Сув таъминоти тизими тубдан ислоҳ қилинади\nСув таъминоти тизими тубдан ислоҳ қилинади\nЎзбекистон Республикаси Президенти Шавкат Мирзиёев 5 сентябрь куни аҳолини тоза ичимлик суви билан таъминлаш бўйича устувор вазифаларга бағишланган йиғилиш ўтказди.\nМамлакатимизда аҳоли, айниқса, 11 мингдан зиёд қишлоқ аҳолисини тоза ичимлик суви билан таъминлаш ўта долзарб масала бўлиб қолмоқда.\nТанқидий-таҳлилий руҳда ўтган ушбу тадбирда давлатимиз раҳбари таъкидлаганидек, охирги 2 йилда ичимлик суви ва канализация тизимини яхшилашга 2 триллион 400 миллиард сўм ажратилди. Бу аввалги 10 йилда ажратилган жами маблағдан 2 баробар кўп демакдир.\nШунга қарамасдан, мамлакатимизда аҳолини марказлашган тармоқлар орқали тоза ичимлик суви билан таъминлаш даражаси 68 фоизни ташкил этмоқда. Бу кўрсаткич, жумладан, Қорақалпоғистонда 52 фоиз, Бухорода 53, Қашқадарё ва Сурхондарёда 54, Хоразмда 56 фоиз, холос.\nЙиғилишда қайд этилишича, Тошкент шаҳрида сув таъминоти корхоналари рентабеллиги 7 фоиз, Андижон ва Қашқадарёда 6, Навоий вилоятида 3 фоизни ташкил этади.\n27 минг километр ёки 38 фоиз сув тармоқлари авария ҳолатида бўлса, 2 мингта ёки 20 фоиз сув насослари ишдан чиққан. Юртимиз шаҳарларининг фақат 79 тасида (57 фоиз) канализация тизими мавжуд, унинг ҳам 23 фоизи таъмирга муҳтож.\nЙиғилишда, шунингдек, бугунги кунда ичимлик суви ишлаб чиқариш ва тарқатиш иншоотларининг 85 фоизида ҳисобга олиш тизими мавжуд эмаслиги ҳам танқид қилинди.\nЖами 3 миллион 280 минг сув истеъмолчиларидан атиги 44 фоизига, яъни 1 миллион 425 минг хонадонга ҳисоблагич ўрнатилгани соҳада ишлар сусткашлик билан амалга оширилаётганини кўрсатмоқда.\nАйниқса, қишлоқларда кўплаб эгасиз сув иншоотлари мавжуд (биргина Бўка туманида, масалан, 60 дан ортиқ шундай объект бор).\nДавлатимиз раҳбари шу ва шунга ўхшаш бошқа муаммоларни ҳал этиш учун соҳада олиб борилаётган ишларни кескин жадаллаштириш лозимлигини таъкидлади. Ҳисоб-китобларга кўра, 2030 йилга қадар сув таъминотини шаҳарларда 98, қишлоқларда 85 фоизга, канализация тизимини 31 фоизга етказиш кўзда тутилган. Бунинг учун 4,5 миллиард доллар маблағ керак бўлади.\nБундай улкан мақсадларга эришиш учун эса ҳозирданоқ муҳим вазифаларни ҳал этиш зарурлиги кўрсатиб ўтилди.\nАввало, тарифларни эркин бозор талаблари асосида белгилаш ва соҳага хусусий инвестицияларни жалб қилиш керак. Қолаверса, тоза ичимлик суви ишлаб чиқариш ва тарқатиш иншоотлари ҳамда истеъмолчиларни 2022 йил охирига қадар 100 фоиз ҳисоблагичлар билан таъминлаш лозимлиги қайд этилди.\nШу мақсадда Молия ва Уй-жой коммунал хизмат кўрсатиш вазирликларига 2020 йил 1 январдан тарифларни хизматлар таннархини тўлиқ қоплаш ва модернизация харажатларини ҳисобга олган ҳолда белгилаш вазифаси юклатилди.\nШунингдек, олис ва тоғли ҳудудлар аҳолисини тоза ичимлик суви билан таъминлаш харажатларининг бир қисмини давлат томонидан қоплаб бериш тартиби жорий қилиниши белгилаб қўйилди.\nБундан ташқари, тажриба тариқасида сув ва канализация тизимини тадбиркорларга давлат-хусусий шериклик асосида бериш чоралари кўрилиши таъкидланди.\nЙиғилишда белгиланган вазифаларни бажариш юзасидан соҳа раҳбарлари ахборот берди.


Минтақада тинчлик, хавфсизлик ва барқарорликни таъминлаш бўйича ёндашувларни ишлаб чиқиш, оммавий қирғин қуроллари тарқалишининг олдини олиш, терроризмнинг барча шакл ва кўринишлари, наркотик моддаларнинг ноқонуний айланишига қарши курашиш, аъзо давлатлар ўртасида иқтисодий, ижтимоий ва маданий ҳамкорликни кенгайтириш ОҲИЧКнинг асосий мақсадлари ҳисобланади.\nОсиёда ҳамкорлик ва ишонч чоралари бўйича кенгашнинг бешинчи саммити “Хавфсиз ва янада равнақ топган минтақа сари ягона ёндашув” мавзуида ташкил этилди.\nСаммитнинг асосий тадбирлари 15 июнь куни Душанбе шаҳридаги “Кўҳи Наврўз” саройида бўлиб ўтди. Унда кенгашга аъзо ва кузатувчи мамлакатлар, шунингдек, халқаро ва минтақавий ташкилотлар вакилларидан иборат 30 дан зиёд делегация иштирок этди.\nБугунги кунда жаҳон ишонч инқирозига юз тутмоқда. Аслида, мамлакатлар ва халқлар ўртасидаги ишонч хавфсизлик ва барқарорликнинг энг муҳим шартидир. Назаримизда, ишонч инқирозини бартараф этиш ва хавфсизликни мустаҳкамлаш учун, биринчи навбатда, инсон капиталини ривожлантиришга қулай шароит яратиш зарур. Шу муносабат билан ўзаро ҳурмат ва жамоавий масъулиятга асосланган кенгашимиз фаолияти ҳар қачонгидан ҳам муҳим бўлиб бормоқда, деди Шавкат Мирзиёев.\nПрезидентимиз ташаббуси билан БМТ Бош Ассамблеясининг “Маърифат ва диний бағрикенглик” резолюцияси қабул қилинган, шунингдек, Ёшлар ҳуқуқлари тўғрисидаги халқаро конвенция лойиҳаси ишлаб чиқилмоқда.\nСаммитда кенгашга аъзо давлатлар делегациялари раҳбарлари Осиёда тинчлик, хавфсизлик ва барқарорликка таҳдид ва хатарларнинг олдини олиш, иқтисодий ҳамкорликни кенгайтириш, маданий-гуманитар алмашувларни фаоллаштириш юзасидан ўз қарашларини баён этди. Бу борадаги якдил ёндашувлар, амалий саъй-ҳаракатлар қитъа мамлакатлари ва халқлари фаровонлиги, тинчлиги ва хавфсизлигини таъминлашга ҳизмат қилиши таъкидланди.\nЎзбекистон Республикаси Президенти Шавкат Мирзиёев Душанбе шаҳридаги ўзига ажратилган қароргоҳда Бангладеш Халқ Республикаси Президенти Абдул Ҳамидни қабул қилди.\nЎзбекистон Республикаси Президенти Шавкат Мирзиёев Осиёда ҳамкорлик ва ишонч чоралари бўйича кенгаш саммити доирасида Туркия Республикаси Президенти Режеп Таййип Эрдўғон билан учрашди.\nПрезидентимизнинг 2017 йилда Туркияга, Туркия Президентининг 2018 йилда Ўзбекистонга давлат ташрифи икки томонлама муносабатларда янги даврни бошлаб берди. Томонларнинг муштарак интилиши ва саъй-ҳаракатлари туфайли мамлакатларимиз ўртасидаги дўстона муносабатлар янги стратегик шериклик босқичига кўтарилди.\nШу билан Президент Шавкат Мирзиёевнинг Тожикистон Республикасига ташрифи ниҳоясига етди.


15:52 / 28.04.2017 3138 pdf Ўқиш режими + -\nАраб тилида қалин дарахтзор–дарахтлари бир-бирига киришиб кетган ўрмон «айка» дейилади.\n«Кўча»дан мурод–ҳам моддий ва ҳам маънавий йўллардир. Мадянликлар ҳар икки «кўча»да ҳам одамларни қўрқитиш билан машғул бўлганлари боисдан бу хатарли йўлдан қайтарилмоқдалар.\nАгар сизнинг миллатингизга Аллоҳ бизга ундан нажот бергандан сўнг қайтсак, батаҳқиқ, Аллоҳга нисбатан ёлғон тўқиган бўламиз. Биз учун унга қайтиш мутлақо мумкин эмас, магар Роббимиз–Аллоҳ хоҳласагина (мумкин). Роббимиз ҳамма нарсани Ўз илми ила қамраб олгандир. Аллоҳга таваккал қилдик. Эй Роббимиз, биз билан қавмимизнинг орамизни ҳақ ила очгин. Сен очувчиларнинг яхшисидирсан», деди». (85-86 оятлар)\nЯъни, сизнинг миллатингизни–динингизни ёмон кўриб туриб ҳам унга қайтишимиз керакми, демоқчилар.\nЯъни, сизнинг миллатингиз–ширк миллати, куфр миллати, Аллоҳ бизни Ўз ҳидоятига бошлаб, ўша жаҳолат миллатларидан қутқарганидан кейин яна унга қайтсак, яна ширк ва куфрга ўзимизни урсак, Аллоҳга нисбатан улкан ёлғон тўқиган бўламиз.\n«Биз учун унга қайтиш мутлақо мумкин эмас, магар Роббимиз–Аллоҳ хоҳласагина (мумкин)».\nЯъни, биз учун ширк ва куфр миллатига, яъни, ортга қайтиш мутлақо мумкин эмас. Биз иймон келтирдик ва унинг лаззатини татиб кўрдик. Энди ёлғиз, бир ҳолатдагина–Аллоҳ бизни адаштиришни ирода қилсагина, ортга қайтишимиз мумкин. Зеро, Унинг иродасига ҳеч қачон бас келиб бўлмайди. Чунки:\nДоимо шундай бўлади. Динга душман бўлган зодагонлар, бойлар, амалдорлар аввал Пайғамбарга ёки унинг ворисларига–олимларга ва эргашувчиларга осиладилар. Унга таҳдид солиб, турли усуллар билан танлаган йўлидан қайтаришга ҳаракат қиладилар.\nЯъни, тўғри йўлга–ҳидоятга юришга кўнмаган саркаш қавмдан юз ўгирдилар ва ниҳоят улар Аллоҳнинг азобига гирифтор бўлганларидан сўнг, уларга бу ҳалокатнинг асл сабабини эслатиб:\nОяти каримадан англаш лозим бўлган мантиқлардан бири–Аллоҳнинг Пайғамбар юбормасдан бурун азоб юбормаслиги. Яъни, аввал Аллоҳ Ўз элчиси орқали тўғри йўлга даъват қилади, ваъз-насиҳатлар қилиб кўради, ниҳоят бош тортганларни азобга дучор этади. Иккинчидан, бандаларга қашшоқлик ва мусибатларни юборишдан мақсад уларни тавба-тазарруъ қилишга чорлашдир. Инсон фароғатда яшаса, кам-кўстсиз бўлса, жуда кўп нарсаларни, ҳатто яратган Холиқини ҳам эсдан чиқариб қўяди. Бошига мусибат етиб, ўзининг ожиз бир қуллигини англаб қолса, ўзига келиши муқаррар.\nШунинг учун ҳам Аллоҳ таоло ўзидан кетган, куфр ва исён аҳлига турли мусибатлар юборади. Аллоҳнинг бундан мақсади ўзига бирор-бир фойда кўзлаш ёки одамларни азоблаб маза қилиш эмас. Аллоҳ беҳожат ва покдир. Парвардигорнинг муддаоси–инсонларнинг манфаати, вақтида тавба-тазарруъ қилиб ўзларини ўнглаб олишга имконият беришдир.\n15:52 / 28.04.2017 2467\n15:53 / 28.04.2017 2774


“Янги Ўзбекистон” боғи ва Мустақиллик монументи очилди – Қонунчилик муаммолари институти\n– Бугун барчамиз, кўпмиллатли бутун халқимиз жонажон Ватанимиз мустақиллигининг ўттиз йиллик қутлуғ байрамининг қувончи ва шукуҳи билан яшамоқдамиз. Азал-азалдан обод шаҳар ва қишлоқлар, боғу роғлар, бетакрор маданий обидалар бунёдкори сифатида шуҳрат қозонган меҳнаткаш ва олижаноб халқимиз пандемия ва глобал иқтисодий инқироз таъсирига қарамасдан, ушбу тарихий санани муносиб меҳнат зафарлари, улкан ютуқ ва ғалабалар билан кутиб олмоқда, – деди давлатимиз раҳбари.\n– Биз бугун Ватанимиз мустақиллигининг 30 йиллик байрамини кенг нишонлаяпмиз. Лекин аслида, Ўзбекистон ҳудудидаги миллий давлатчилик тарихи 3 минг йилдан зиёд даврни ташкил этади. Бу жаҳон фанида эътироф этилган илмий ҳақиқатдир. Ушбу монументни яратишда мана шу концептуал ғояни ёрқин ифода этишга ҳаракат қилдик, – деди Шавкат Мирзиёев.\n– Ўтмишдаги ютуқ ва ғалабаларидан куч-қувват олиб, хато ва мағлубиятларидан хулоса ва сабоқ чиқариб яшайдиган халқ ўзининг тараққиёт йўли ва келажагини тўғри белгилай олади. Шу сабабли, биз ушбу ёдгорлик тимсолида Ўзбекистонимизнинг қадимги тарихидан бошлаб то бугунги кунга қадар юз берган энг муҳим воқеаларни муҳрлашга қарор қилдик, – деди Президентимиз.\n– Мустақиллик монументи она Ватанимиз, мард ва жасур, тинчликсевар ва меҳнаткаш, қаҳрамон халқимиз шарафига бунёд этилган буюк обида сифатида қад ростлади. Монумент пойига битилган: “Халқимиз тарихида эзгу из қолдирган барча аждодларимиз доимо қалбимизда”, деган чуқур маъноли сўзлар ота-боболаримиз хотирасига бугунги авлодларнинг юксак ҳурмат ва эҳтиромини англатади, – деди Шавкат Мирзиёев.\nПрезидент Шавкат Мирзиёев жамоатчилик вакиллари билан бирга Мустақиллик монументини очди. Мажмуа пойига гулар қўйилди.\nШавкат Мирзиёев: Уларнинг айби – буюк бўлгани\nПарламент-демократик ислоҳотларинг асосий индикатори сифатида


Нега Ўзбекистонда аёллар эркаклардан кам маош олишади? - Anhor\nAnhor Все посты Нега Ўзбекистонда аёллар эркаклардан кам маош олишади?\nБу Фарида, икки фарзанднинг онаси, ёши 31 да.\nЁшлигида билимга чанқоқ ва тиришқоқ қиз эди. Мактабида энг аълочи ўқувчилардан бўлган. Хуқуқ соҳасига қизиқарди, юрист бўлиш – энг катта орзуси бўлган. Мақсади томон интилиб, ҳуқуқшунослик колледжни тугатди. Аммо олийгоҳга хужжатларни тайёрлай бошлаганида, турмушга узатишди. Фариданинг қаршиликларига жавобан, “хавотир олма, турмушга чиқсанг албатта ўқишингни давом эттирасан”, деб юпатишди. Оилали бўлгач, турмуш ўртоғи ўқишга рухсат бермади. Энди Фаридага, у оила бекаси эканлиги, ўқиш билан банд бўлса уй ишларига ва кейинчалик бола парваришига улгура олмаслиги ҳақида уқдиришди. Дипломли бўлган тақдирида ҳам, “эркаклар кўп ишлайдиган соҳа”да ишлашига рухсат йўқ эди.\nЖамиятда Фаридадек эрта турмушга чиқиб, олий маълумотли бўла олмаган аёллар кўп. Фақат мактабни тамомлаган ёки ўрта махсус таълим дипломига эга аёллар эса кам ҳақ тўланадиган соҳаларда ёки вазифаларда банд бўлишади.\nМаълумотларга кўра, 2015 йилда ишсизлар орасида аёллар 44% ни, эркаклар эса 56% ни ташкил қилган. 2019 йилга келиб, эркаклар ишсизлиги 38% ни ташкил қилиб камайган бўлса, аёллар ишсизлик даражаси кескин ортиб, 62% ни ташкил қилган.\nФарида рузғорга нафим тегсин дея, фарзандларининг кунлик ҳаражатларига пул топиш учун бувисидан ўрганган ҳунар – тикувчилик билан шуғуллана бошлади. Аммо кунлик топаётган пули улғайиб бораётган мактаб ўқувчиларининг ўқув анжомлари, кийим-кечак каби зарур нарсаларга ҳам етмасди.\nУ давлат ишига кириш йўлларини ўйлай бошлади. Ҳамширалик ишига талаб борлигини билади. Ўқиш муддати ҳам узоқ эмас. Доимий ойлик маош, одамлар билан мулоқот қилиш, жамиятда ўз ўрнига эга бўлиш истаги уни тиббиёт техникумига етаклади.\nФарида ўқишни ва кейинчалик ишлашни истаётган тиббиёт соҳасида банд бўлганларнинг 10 тадан 8 таси – аёллар.\nАсосан хотин – қизлар банд булган тиббиёт соҳасида тўланадиган ойлик маош ахборот технологиялари соҳасидаги маошдан икки баравар кам.\nАёлларнинг нисбатан кам ҳақ тўланадиган соҳаларда ишлаши, уларнинг даромади эркакларникига нисбатан анча кам бўлишига сабаб бўлмоқда. 2018 йилда аёллар иш ҳақи эркаклар иш ҳақига нисбатан 39% га кам бўлган бўлса, 2019 йилда бу кўрсаткич 36% ни ташкил қилган.\nЖамиятимизда тўлақонли таълим олишга имкони бўлмаган, иш топа олмай ёлланма ишларда банд бўлишга мажбур бўлган ёки касаначилик билан арзимаган даромад топаётган аёлларимиз сони кўп. Кўпинча ёлланма ёки вақтинчалик ишда ишлаш – мутахассис дипломига эга бўлмаган аёллар учун ягона ечим бўлиб қолади. Бу каби бандликка ҳосил йиғим-теримида, мардикорликда, қурилиш объектларида ишлаш каби кўплаб мисолларни келтириш мумкин. 2015 йилда норасмий секторларда ёлланма аёл ишчилар 39% ни ташкил қилган, 2019 йилда эса бу кўрсатгич 42% ни ташкил қилган.\nЁлланма ишдаги аёллар оғзаки келишув асосида ишлайдилар, бу уларнинг меҳнат ҳавфсизлиги, шахсий дахлсизлик, барқарор иш ўрни, келишилган ёки муносиб ҳақ олиш кафолати каби шартларнинг исталган пайт бузилишига, тўлиқ бажарилмаслигига олиб келади.\nСенат раиси Танзила Норбоева: “Хотин – қизлар бандлигини таминлаш борасида кўрилаётган баъзи чораларга қарамасдан, меҳнат бозорида уларнинг ишсизлик даражаси юқорилигича қолмоқда. Аёллар бандлигини таминлашда, бу борада жамоатчилик назоратини олиб боришда фаоллик ва талабчанлик етишмаяпти“.\nМасалан, 2018 йилда бандлик марказларига 107 минг нафардан ортиқ ишсиз хотин-қизлар мурожаат қилган, уйма-уй юриш орқали 170 минг нафарга яқин ишлаш истагида бўлган хотин-қизлар аниқланган. Аммо уларнинг бандлигини таъминлаш ва ҳудудлардаги сектор раҳбарлари билан яқин ҳамкорликда ишлаш масаласига қўмита томонидан етарли эътибор қаратилмаган.\nИшсиз аёллар билан якка тартибда ишлаш, уларни тадбиркорликка жалб этиш, яратилган имтиёзлардан фойдаланиш бўйича маслаҳат, ахборот бериш ишлари қониқарсиз ташкил этилган. Бунинг натижасида, қарийб 240 минг нафардан зиёд аёллар ишлаш учун хорижий давлатларга чиқиб кетган. Фарғона ва Наманган вилоятларида хотин-қизлар ўртасидаги ишсизлик даражаси юқорилигича қолмоқда”,- дейди.\nЎткир Эргашев, Навоий вилояти Навбаҳор тумани Бандликка кўмаклашиш маркази раҳбари. У деярли хар куни иш излаб келадиган аёллар билан ишлайди.\n“Бизга иш сураб келадиган аёлларнинг аксарият қисми ўрта маълумотли ёки мактабни тамомлаб ҳеч қаерда ўқимаган, ишлаб кўрмаган. Уларга бўш иш ўринларига эга ташкилотларни таклиф қилсак, уйларига яқин ҳудуддан иш топиб беришимизни сурашади”.\nУнинг тажрибаси ва кузатишларига кўра, кўпчилик аёлларда хали хам оилада эркак пул топиши керак, деган фикр мавжуд. Шунингдек, оиласи, якинлари босими остида эрта турмушга чиқиш ҳолатлари боис кизларимизнинг олий таълимдаги ёки ўрта махсус таълим жараёнидаги иштироки эркакларникига нисбатан кам.\nОлий укув юртлари битирувчилари орасида аёллар улуши 2020 йилдагина сезиларли тарзда ортганини кўришимиз мумкин. ОТМ ларни тамомлаган хотин-кизлар сони эркакларга нисбатан ўртача 25% га кам бўлган, охирги йилда бу кўрсаткич 10% ни ташкил этди.\n“Темир дафтар”, “Аёллар дафтари”, “Ёшлар дафтари”да турган фуқароларимизга субсидиялар берилаяпти. Жумладан, аёллар 560475 сўм миқдорида ойлик стипендиялардан фойдаланиб 6 ойлик курсларда ўқитиши, бирор касбий маҳоратга эга бўлиши мумкин. Шунга қарамай, секторларда ишнинг тўғри йўлга қуйилмаганлиги сабаб аёллар ишсизлиги эркаклардан кўплигича қолмоқда, дея қўшимча қилди Навоийлик мутахассис.\nФарида аёллар олдида ҳаёт йулидаги тўсиқларни кўриб, курашиб келяпти. Бир нарсани аниқ билади, тарбиялаб келаётган қизи у каби қийналмаслиги ва орзуларига эриша олиши учун, ҳаракатда давом этади. Қизи албатта олий маълумотли бўлишини, ўзи севган касбида ишлашига кўмаклашишини ўйлаб қўйди.\nМуаллифлар: Айсулыу Турдыгалиева, Назира Турсунова, Айгуль Жиенбаева\nМенторлар: Савия Хасанова ва Дилфуза Мирзахмедова


Porsche дан янги Tyacan Cross Turismo – Avto Olam\nAvto Olam > Blog > Автодайджест > Porsche дан янги Tyacan Cross Turismo\nPayshanba Mart 11th, 2021.\nТехник жиҳатдан янгилик стандарт Porshe Taycanга ўхшайди. Модификациясига қараб универсал Cross Turismo тортиш кучини тўрт ғилдирагига узатувчи бир ёки иккита электромоторлар, шунингдек, орқа ўқида икки босқичли редуктор билан жиҳозланган.\nҚувват қурилмасиининг кучига қараб 396 ячейкали 93,4 кВт-соат қувватга эга аккумуляторлари блоки қайта зарядланмасдан, 388 дан 456 километргача ҳаракатланиш имконини беради.\nЙўлтанламас суперкарнинг энг яхши версияси умумий қуввати 761 от кучига эга иккита электрмотор билан жиҳозланган. Бундай автомобиль тўлиқ бошқариладиган шасси билан жамланган, унда орқа ғилдираклар кичик бурчак остида бурилиб, паст тезликда манёврлиликни ва юқори тезликда — барқарорликни оширади.\nTaycan Cross Turismo 100 км/соат тезликка 2,9 сонияда эришади, унинг максимал тезлиги мажбурий равишда 250 км/соат билан чекланган.


«Олтин тўп-2021»: асосий даъвогарлар – AllSportuz.com\n«Олтин тўп-2021»: асосий даъвогарлар\n2021 йил футбол оламида узоқ вақтдан бери кутилган энг ҳаяжонли йил бўлиб тарихга кириши мумкин. Бунга сабаб бир йилга кечиктирилган Европа чемпионати ва Копа Америка мусобақаси бир вақтда ўтказилганини мисол қилиб кўрсатишимиз мумкин. Мухлисларнинг узоқ вақтли танаффусдан сўнг стадионларга киритилишини ҳам ёдда қоларли ҳодиса сифатида баҳолашимиз мумкин. Уларнинг баҳонасида «Олтин тўп» ҳам қайтмоқда. Эсингизда бўлса, ушбу соврин ўтган йили ҳеч кимга топширилмаганди. Бу мавсумда кимга берилиши, ким лойиқроқ эканлигини биргаликда таҳлил ва таҳмин қилиб кўрамиз.\n10. Неймар (ПСЖ ва Бразилия)\n2021 йил статистикаси: 12 гол, 12 голли узатма\nҚўлга киритган совринлари: Франция кубоги\nБу йил Неймар учун оғир йил бўлди, айниқса Америка Кубоги финалида Аргентинадан учралган мағлубият ҳалигача уни безовта қилса керак.\nЖорий мавсумда Неймарни клуб доирасида Килиан Мбаппе орқа фонга суриб қўйди, аммо у терма жамоада бош қаҳрамонлигича қолмоқда. Америка кубогида фақат Месси ва Лаутаро Мартинес ундан кўп гол уришди ва фақатгина Месси кўпроқ голли узатмани амлага оширди.\nҲозирча унинг «Олтин тўп» олиш эҳтимоли жуда паст ва янги мавсум бошида мўъжизавий ўйин кўрсатиб юбормаса, у ушбу совринга даҳл қилмаса ҳам бўлаверди.\n9. Мейсон Маунт («Челси» ва Англия)\n2021 йил статистикаси: 9 гол, 6 голли узатма\nСовринлар: Чемпионлар Лигаси\nИкки йил олдин Мейсон Маунтни деярли ҳеч ким танимас эди. Аммо энди у «Челси»нинг Чемпионлар Лигасидаги ютуғи ва Англиянинг Евро-2020даги муваффақиятли ўйини туфайли у «Олтин тўп»га номзод футболчилар қаторида этироф қилиняпти.\nМаунт клубнинг Чемпионлар лигасини қўлга киритишида муҳим роль ўйнади. Еврода 22 ёшли футболчи «уч шер»ларнинг дастлабки икки учрашувида 90 дақиқа тўлиқ майдонда ҳаракат қилди. Чехия ва Германия билан ўйинларни ўтказиб юборди, сўнгра Украина ва Данияга қарши асосий таркибда кўриниш берди.\n8. Раҳим Стерлинг («Манчестер Сити» ва Англия)\n2021 йил статистикаси: 11 гол, 6 голли узатма\nСовринлар: Премьер лига\nЕвро-2020 Раҳим Стерлингга кутилмаган мукофотни қўлга киритишда ёрдам бериши мумкин. «Манчестер Сити» таркибида бутун мавсум давомида Стерлингнинг ўйинлари қовушмай келди, лекин у бор кучини Евро-2020да Англия учун намойиш қилиб берди.\nКўпчилик уни мусобақанинг энг яхши ўйинчиси сифатида тан олинди, дея таҳмин қилганди. Бироқ италияликларнинг финалдаги қаҳрамонлиги уни бу совриндан маҳрум қилди.\n7. Жоржиньо («Челси» ва Италия)\n2021 йил статистикаси: 4 гол, 2 голли узатма\nСовринлар: Чемпионлар Лигаси, Евро-2020\n29 ёшли футболчининг ярим ҳимоядаги тинимсиз меҳнати кўпинча эътибордан четда қолиб кетади ва якунда Нголо Канте «Челси»нинг Чемпионлар лигасидаги қаҳрамони сифатида этироф этилади.\nБироқ унинг Евро-2020да Италия термасининг чемпионлигига қўшган ҳиссасини баҳолаб бўлмайди. мусобақа давомида фақатгина Жанлуижи Доннарумма ундан кўра кўпроқ вақт майдонда ҳаракат қилди. Ҳеч ким у каби узоқ масофани босиб ўтмади (72,3 км). Ҳеч ким ундан кўпроқ узатма бермади.\n«Агар Италия Европа чемпионатида ғолиб чиқса, у “Олтин тўп”нинг фаворитига айланиши аниқ», – деган эди Маурицио Сарри.\n6. Ромелу Лукаку («Интер» ва Бельгия)\n2021 статистикаси: 22 гол, 8 голли узатма\nСовринлар: А Серия\nРомелу Лукаку бу мавсумда ўзининг қанчалик яхши футболчи эканлигини барчага яна бир бор исботлаб қўйди. Антонио Конте бошчилигида у «Интер»да футболчи сифатида муҳим роль ўйнади ва А Серияда биринчи совринини қўлга киритди.\nАфсуски, у Бельгия билан Евро-2020 чорак финалидан ортга қайтишга мажбур бўлди. 28 ёшли футболчи чемпионатда 4 гол урди. Ундан яхшироқ натижа фақат Криштиану Роналду ва Патрик Шикда бор.\nБельгия термаси устози Роберто Мартинес Goal’га берган интервьюсида шундай деди: «Мен Ромелу Лукакуга 50 евро, Кевин де Брюйнега 50 евро тикардим. Ўйлайманки, иккаласи ҳам ўз позицияларида жаҳон футболидаги энг зўрлари қаторида туришади. Шунинг учун улар муносиб эътирофга сазовор бўлишларига умид қиламан».\n5. Нголо Канте («Челси» ва Франция)\n2021 йил статистикаси: 1 голли узатма\nКубок: Чемпионлар Лигаси\nЕвро-2020 арафасида ҳамма Франциянинг чемпионлиги Нголо Кантени «Олтин тўп»нинг асосий фаворитига айлантиради, деб ўйлади. Ахир у Чемпионлар лигаси ярим финал ва финал учрашувларининг энг яхши футболчиси эди.\nКантенинг ярим ҳимоядаги\nтинимсиз меҳнати уни жаҳон футболида энг яхшилар қаторида этироф этилишини таъминлади.\nБироқ французларнинг 1/8 финалдаёқ мусобақани тарк этиши унинг имкониятларини кескин камайтириб ташлади. Канте ҳали ҳам кучли давогар, аммо ғалаба эҳтимолдан йироқ кўринади.\n4. Харри Кейн («Тоттенхем» ва Англия)\n2021 статистикаси: 23 гол, 6 голли узатма\nСоврин: Премьер-лиганинг Олтин бутсаси\nҲарри Кейнга Евро-2020да ажралиб чиқиш учун бироз вақт керак бўлди, аммо якунда «Олтин бутса» учун курашда Криштиану Роналду ва Патрик Шикдан фақат битта голга ортда қолди.\nУ ҳеч қачон клубда ёки халқаро миқёсдаги совринларни ютмаган, шу сабабли у клубини ўзгартиришни ўйлаяпти. Соврин ютмаганига қарамай у индивидуал равишда бу мавсумда фантастик ўйин намойиш қилди.\n3. Кевин Де Брюйне («Манчестер Сити» ва Бельгия)\n2021 йил статистикаси: 10 гол, 10 голли узатма\nСовринлар: Премьер лига, Англия Лига кубоги.\nЕвро-2020да атиги тўрт футболчи Кевин Де Брюйнега қараганда кўпроқ узатмани амалга оширган. Кевинга бу кўрсаткич учун 272 дақиқа майдонда ҳаракат қилиши етарли бўлган.\nУ сўнгги пайтларда жаҳоннинг энг зўр плеймейкери, дея эътироф этилиши ҳам бежизга эмас.\nУ бу мавсумда Премьер лига чемпионлигини қўлга киритган ва Чемпионлар Лигаси финалига чиққан Ситининг энг яхши футболчиси эди. Бельгия фақат 30 ёшли футболчи ва Ромелу Лукаку бир вақтда майдонга тушганида ҳақиқий Евро-2020 даъвогарига ўхшарди.\nУлар чорак финалда мағлуб бўлишди, аммо Де Брюйне турнирдаги жароҳатларига қарамай ажойиб шахсий натижалар билан «Олтин тўп» учун имкониятини оширди.\n2. Роберт Левандовски («Бавария» ва Польша)\n2021 статистикаси: 34 гол, 4 голли узатма\nСовринлар: Бундеслига чемпионлиги, Бундеслига «Олтин бутса»си, Клублар ўртасидаги жаҳон чемпионати.\nБу мавсум Европанинг кучли бешлик лигаларида ҳеч бир футболчи Робертдан кўп гол уролмади. COVID-19 сабаб ўтган йили «Олтин тўп» ҳеч кимга берилмаганди, ўша мавсумда Лева ҳақиқий даъвогар футболчи эди.\n2021 йилда 32 ёшли футболчи Бундеслига ўйинларининг ҳар 61 дақиқасида гол урган. Таққослаш учун, Месси Ла Лигадаги ҳар 79 дақиқада, Португалия ҳужумчиси Андрé Силва ҳар 100 дақиқада ушбу натижага эришган. Бу Левандовскининг «Олтин тўп» пойгасидаги устунлиги.\n1. Лионель Месси (эркин агент ва Аргентина)\n2021 статистикаси: 33 гол, 14 голли пас\nСовринлар: Ла Лиганинг «олтин бутса»си, Испания кубоги, Америка кубоги\nУ 34 ёшда ва эркин агент, аммо Лионель Месси «Олтин тўп» давогарлари рўйхатида биринчи ўринда.\n«Барселона»даги шартномавий ҳолатига қарамай, 2021 йилда Месси ҳам клубда, ҳам миллий жамоада яхши ўйнади. Ушбу мавсумда ҳеч ким унинг Ла Лигадаги статистикасига яқинлаша олмади ва Америка кубогида у мутлақ етакчи эди.\nТаъкидлаш жоизки, Мессининг азалий рақиби Роналду «Ювентус» ва Португалия билан асосий соврин йўқлиги сабабли А Сериянинг «Олтин бутса»сига қарамай, бизнинг ўнталигимизга кира олмайди. Ҳудди шу мантиқ Килиан Мбаппа ва Эрлинг Ҳолландга тегишли.\nРейтингни кўриб биринчи навбатда Роналду қани, деган савол сизда пайдо бўлиши табиий. Бу шунчаки бизнинг таҳминларимиз танловни эса профессионаллар қабул қилишади.\nPrevious Футбол оламидаги сўнгги янгиликлар\nNext ⚡Футбол оламидаги сўнгги янгиликлар